cyanic-selkie/wikianc huggingface dataset:
ཆོས་ཐང་དགོན་
ཆོས་ཐང་དགོན་ནི་འཛམ་ཐང་རྫོང་གི་ཀ་ཐོག་ཡུལ་ཚོའི་རབ་ཁ་གྲོང་ཚོར་ཆགས་ཡོད། རྫོང་མཁར་བར་སྤྱི་ལེ38ཡོད་ལ། རྒྱ་མཚོའི་ངོས་ལས་མཐོ་ཚད་ཆ་སྙོམས་སྨི3560ཡིན། དགོན་འདི་ཡི་མཚན་ལ་བཀྲ་ཤིས་ཆོས་འཁོར་དགོན་མདོ་སྔགས་བཤད་སྒྲུབ་དར་རྒྱས་གླིང་ངམ་སྦྱིར་བཏང་ཆོས་ཐང་དགོན་ཞེས་གྲགས། དགོན་སྡེ་འདི་རབ་བྱུང་བའི་ཆུ་འབྲུག་ལོར་སྤྱི་ལོ1232ལོར་གཙང་བ་སྐུ་ཕྲེང་གསུམ་པ་དཀོན་མཆོག་འཇིགས་མེད་རྣམ་རྒྱལ་གྱི་སྲས་ཀྱི་ཐུ་བོ་ངག་དབང་བསྟན་པ་གསལ་བྱེད་ཀྱིས་ཆོས་གཞི་ལ་བཀྲ་ཤིས་ལྷ་རྩེའི་དགོན་གསར་དུ་བཏབ་ནས་ཁོང་གིས་དངོས་སློབ་ངག་དབང་ཆོས་འཛིན་རྒྱ་མཚོ་དགོན་བདག་ལ་བསྐོ་བཞག་མཛད་དེ་བསྟན་དོན་ལེགས་མཛད་གནང་རྗེས་ཉིད་ཀྱི་དངོས་སློབ་ཀུན་དགའ་མཉམ་ཉིད་རྒྱ་མཚོ་ལ་གདན་ས་གཏད་ནས་བསྟན་པའི་ཁུར་བཞེས་ཏེ་དར་བར་མཛད། མཐར་གང་གི་སློབ་མ་ངག་དབང་ཚོགས་གཉིས་རྒྱ་མཚོ་དང་ངག་དབང་བསོད་ནམས་བཟང་པོ་རྣམ་གཉིས་ཀྱིས་བཤད་སྒྲུབ་ཀྱི་བསྟན་པ་དར་བར་མཛད་རྗེས།  སྔར་གྱི་དགོན་ས་ཆུང་ཞིང་འཐུང་ཆུ་དཀོན་པ་སོགས་རྐྱེན་སྣ་ཚོགས་ལ་བརྟེན་ནས་དགོན་ས་སྤོ་དགོས་ཀྱི་གྲོས་འཆམ་བྱུང་ཞིང་རྡོ་གྲུབ་སྐུ་ཕྲེང་བཞི་བ་སྤྲུལ་སྐུ་རིག་ལོ་སོགས་བླ་སྤྲུལ་དུ་མས་གཟིགས་ཤིང་ས་འདུལ་མཛད་པར་བཀྲ་ཤིས་པའི་རྟགས་མཚན་དུ་མའི་སྒོ་ནས་སྔར་གྱི་དགོན་པའི་མིང་ཟུར་ནས་སྨྲོས་ཏེ་བཀྲ་ཤིས་ཆོས་འཁོར་དགོན་མདོ་སྔགས་བཤད་སྒྲུབ་དར་རྒྱས་གླིང་ངམ་ཆོས་ཐང་དགོན་ཞེས་མཚན་གསོལ་ནས་ད་ལྟའི་བཞུགས་སྒར་དུ་གནས་སྤོས་པ་ལགས་སོ།།
དགོན་འདིར་བྱོན་པའི་མཁན་རབས
དང་པོ། ངག་དབང་བསྟན་པ་གསལ་བྱེད་རབ་གདུགས་ཆུ་བྱི་སྟེ་སྤྱི་ལོ1792ལོར་ཝ་ཤུལ་ལ་འཁྲུངས་ནས་སྤྱི་ལོ1865ལོར་འདས། གཉིས་པ། ངག་དབང་ཆོས་འཛིན་རྒྱ་མཚོ་ཆུ་ལུག་ལོར་ཝ་ཤུལ་ལ་འཁྲུངས། གསུམ་པ། ངག་དབང་ཉམ་ཉིད་རྒྱ་མཚོ་ས་ལུག་ལོར་ཝ་ཤུལ་ལ་འཁྲུངས། བཞི་པ། ངག་དབང་ཚོགས་གཉིས་རྒྱ་མཚོ་རབ་ཁ་ལ་འཁྲུངས། ལྔ་པ། ངག་དབང་བསོད་ནམས་བཟང་པོ་ཤིང་ཕག་ལོ་རབ་ཁ་ལ་འཁྲུངས། དྲུག་པ། བླ་མ་བློ་གྲོས་ཚུལ་ཁྲིམས་རབ་ཁ་ལ་འཁྲུངས། བདུན་པ། བླ་མ་རིན་དཔལ་རབ་ཁ་ལ་འཁྲུངས། བརྒྱད་པ། ངག་དབང་བསྟན་འཛིན་རབ་ཁ་ལ་འཁྲུངས། དགུ་པ། བླ་མ་བློ་ཆོས་རབ་ཁ་ལ་འཁྲུངས། བཅུ་པ། བླ་མ་ཤེས་རབ་དཔལ་རབ་ཁ་ལ་འཁྲུངས། བཅུ་གཅིག་པ། བླ་མ་དཀོན་དཔལ་རབ་ཁ་ལ་འཁྲུངས། བཅུ་གཉིས་པ། བླ་མ་ཕུན་ཚོགས་དཔལ་ཝ་ཤུལ་ལ་འཁྲུངས། བཅུ་གསུམ་པ། ཁྲ་བླ་མ་རིག་རྡོར་རབ་ཁ་ལ་འཁྲུངས། བཅུ་བཞི་པ། བླ་མ་གྲགས་བཟང་ར་འོབ་ལ་འཁྲུངས། བཅོ་ལྔ་པ། བླ་མ་རིན་བཟང་ར་འོབ་ལ་འཁྲུངས། བཅུ་དྲུག་པ། བླ་མ་ཆོས་འཛིན་དཔལ་རབ་ཁ་ལ་འཁྲུངས། བཅུ་བདུན་པ། བླ་མ་ཆོས་ཀུན་དཔལ་བྱ་ཡུར་ལ་འཁྲུངས། བཅོ་བརྒྱད་པ། བླ་མ་རིག་དབང་ཤུ་མདའ་ལ་ཁྲུངས། བཅུ་དགུ་པ། བླ་མ་འོད་ཟེར་བཟང་བྱ་ཡུར་ལ་འཁྲུངས། ཉི་ཤུ་པ། བླ་མ་མཁས་བློས་ཝ་ཤུལ་ལ་འཁྲུངས། ཉེར་གཅིག་པ། བླ་མ་མཁས་གྲུབ་དཔལ་ཝ་ཤུལ་ལ་འཁྲུངས། ཉེར་གཉིས་པ། བླ་མ་ངག་འཕྲིན་ཤུ་མདའ་ལ་འཁྲུངས། ཉེར་གསུམ་པ། བླ་མ་སྐལ་ལྡན་ཤུ་མདའ་ལ་འཁྲུངས། ཉེར་བཞི་པ། བླ་མ་རིག་རྒྱམ་རབ་ཁ་ལ་འཁྲུངས། ཉེར་ལྔ་པ། བླ་མ་ཀུན་སྣང་རབ་ཁ་ལ་འཁྲུངས། ཉེར་དྲུག་པ། བླ་མ་ཀུན་གསལ་རབ་ཁ་ལ་འཁྲུངས། ཉེར་བདུན་པ། བླ་མ་རིག་དབང་ཝ་ཤུལ་ལ་འཁྲུངས། ཉེར་བརྒྱད་པ། བླ་མ་ཆོས་བློས་ཝ་ཤུལ་ལ་འཁྲུངས། ཉེར་དགུ་པ། བླ་མ་བློས་འཕྲིན་མེ་སྦྲུལ་ལོར་མུ་མདའ་ལ་འཁྲུངས། སུམ་ཅུ་པ། བླ་མ་བསྟན་པ་དར་རྒྱས་ཆུ་ལུག་ལོར་རབ་ཁ་ལ་འཁྲུངས་ནས་ཞལ་བཞུགས། སོ་གཅིག་པ། བླ་མ་སྣང་སྟོང་ས་ཁྱི་ལོར་རབ་ཁ་ལ་འཁྲུངས་ནས་ཞལ་བཞུགས། སོ་གཉིས་པ། མཁན་པོ་དཀོན་ཚུལ་ལྕགས་གླང་ལོར་ཝ་ཤུལ་ལ་འཁྲུངས་ནས་ཞལ་བཞུགས། སོ་གསུམ་པ། མཁན་པོ་སྣང་བ་དཔལ་མེ་བྱ་ལོར་ཆོས་ཐང་ལ་འཁྲུངས་ནས་ཞལ་བཞུགས། སོ་བཞི་པ། མཁན་པོ་བསྟན་སྲུང་ལྕགས་ཡོས་ལོར་རབ་ཁ་ལ་འཁྲུངས་ནས་ཞལ་བཞུགས། སོ་ལྔ་པ། མཁན་པོ་དབང་བརྩོན་ས་ཕག་ལོར་རབ་ཁ་ལ་འཁྲུངས་ནས་ཞལ་བཞུགས། སོ་དྲུག་པ། བླ་མ་ལྷུན་གྲུབ་དཔལ་ཝ་ཤུལ་ལ་ས་བྱི་ལོར་འཁྲུངས་ནས་ཞལ་བཞུགས། སོ་བདུན་པ། བླ་མ་མཁས་དབང་ས་སྟག་ལོར་རབ་ཁ་ལ་འཁྲུངས་ནས་ཞལ་བཞུགས། སོ་བརྒྱད་པ། རྡོ་ར་བླ་མ་རིན་ཆེན་བཟང་མེ་སྟག་ལོར་དུ་ནང་ལ་འཁྲུངས་ནས་ཞལ་བཞུགས། སོ་དགུ་པ། བླ་མ་ཀུན་སྨོན་ལྕགས་སྤྲེལ་ལོར་མུ་མདའ་ལ་འཁྲུངས་ནས་ཞལ་བཞུགས། བཞི་བཅུ་པ། བླ་མ་བསོད་བཟང་མེ་བྱི་ལོར་རབ་ཁ་ལ་འཁྲུངས་ནས་ཞལ་བཞུགས། ཞེ་གཅིག་པ། བླ་མ་སྣང་འོད་ཤིང་སྦྲུལ་ལོར་རབ་ཁ་ལ་འཁྲུངས་ནས་ཞལ་བཞུགས། ཞེ་གཉིས་པ། བླ་མ་མཁས་གསལ་ས་གླང་ལོར་ཝ་ཤུལ་ལ་འཁྲུངས་ནས་ཞལ་བཞུགས། ཞེ་གསུམ་པ། བླ་མ་མཐོང་ལྡན་ཆུ་འབྲུག་ལོར་རབ་ཁ་ལ་འཁྲུངས་ནས་ཞལ་བཞུགས། ཞེ་བཞི་པ། བླ་མ་རྣམ་གྲོལ་ར་འོབ་ལ་ས་བྱ་ལོར་འཁྲུངས་ནས་ཞལ་བཞུགས། ཞེ་ལྔ་པ། བླ་མ་གཉིས་མེད་དཔལ་མེ་སྤྲེལ་ལོར་ཆོས་ཐང་ལ་འཁྲུངས་ནས་ཞལ་བཞུགས། ཞེ་དྲུག་པ། བླ་མ་མཁས་བཙུན་ལྕགས་ལུག་ལོར་ཝ་ཤུལ་ལ་འཁྲུངས་ནས་ཞལ་བཞུགས། ཞེ་བདུན་པ། བླ་མ་བསོད་ནམས་བཟང་ས་བྱ་ལོར་རབ་ཁ་ལ་འཁྲུངས་ནས་ཞལ་བཞུགས། ཞེ་བརྒྱད་པ། བླ་མ་ཆོས་དོན་ཤིང་ལུག་ལོར་དུ་ནང་ལ་འཁྲུངས་པ་སོགས་ཀྱིས་རིམ་པར་ཕྱག་སྐྱོང་གནང་བའོ། །
གསུང་ཆོས་སྐོར།
བླ་མ་ངག་དབང་ཆོས་འཛིན་རྒྱ་མཚོར་གཅོད་ཡིག་བདག་འཛིན་དུག་སྡོང་གཅོད་པའི་རལ་གྲི་སོགས་ཐོར་བུ་དུ་མ་དང་། དགེ་ལེགས་རྒྱ་མཚོའི་བཀའ་པོད་ལྔའི་འགྲེལ་ཆེན། སྔགས་བསྐྱེད་རྫོགས་ཀྱི་འགྲེལ་ཆེན་དུ་མ། རྩིས་ཕིག་སོགས་ཁྱོན་པོད་བཅུ་ཕྲག་གསུམ་ཙམ་དང་། ཚོགས་གཉིས་རྒྱ་མཚོའི་གཞན་སྟོང་སོགས་པོད་བཅུ་ཕྲག་གཉིས། ངག་དབང་བློ་བཟང་འཕྲིན་ལས་ཀྱི་བླ་སྒྲུབ་རྣམ་ཐར་སོགས་དང་། སྐལ་བཟང་མདོ་ཆོག་གཞན་སྟོང་། རིམ་གཉིས་སྨོན་ལམ་གྱི་འགྲེལ་བ་སོགས་དང་ཁོང་རྣམས་ཀྱི་སློབ་མ་ཚོའི་བརྩམས་ཆོས་ཧ་ཅང་མང་པོ་ཡོད།
འབྲེལ་ཡོད་དགོན་སྡེ།
མཚོ་སྔོན་ཕྱོགས་ཀྱི་མགར་སྐོར་དགོན། གླིང་འབུད་དགོན། རྔ་རྫོང་བསྭེ་དགོན། འབྲོག་དགེ ཡར་ཐང་། ཆོས་རྗེ། གཙང་བ། རྩང་སྐོར་གོང་མ། རྩང་སྐོར་འོག་མ། གདོང་སྐོར། སྣང་ཞིག ཝ་བན། གསང་ལུང་། འཛི་རོང་། འཛི་སྟོད་སོགས་ཀྱི་དགོན་པ་དང་འབྲེལ་བ་ཡོད་དོ།།
གསར་སྐྲུན་ལོ་རྒྱུས།
དགོན་འདི་ལ་ཕྱིས་སུ་འཛམ་ཐང་རྫོང་གིས་སྤྱི་ལོ1983ལོར་ཆོས་སྒོ་ཕྱེ་བའི་ཆོག་མཆན་གནང་ནས་དོ་དམ་པ་བླ་མ་ཟླ་བཟང་སོགས་མི་དགུ་བསྐོ་བཞག་བྱས་ཏེ་དོ་དམ་གནང་བཞིན་ཡོད།
ཆོས་ལུགས་བྱེད་སྒོ་གཙོ་བོ།
ཟླ3པའི་ཚེས15ཉིན་ནས་ཚེས21ཉིན་བར་བླ་མ་འདས་མཆོད། ཟླ5པའི་ཚེས20ཉིན་ནས་ཚེས22ཉིན་བར་གསོལ་ཁ། ཟླ11པའི་ཚེས13ཉིན་ནས་ཚེས18ཉིན་བར་རྟ་མགྲིན་སྒྲུབ་པ། ཟླ12པའི་ཚེས28ཉིན་ནས་ཕྱི་ལོའི་ཟླ1པོའི་ཚེས16ཉིན་བར་ཕུར་སྒྲུབ་དང་སྨྱུང་གནས།
ལྷ་སྡེ།
ཝ་ཤུལ། རབ་ཁ། བྱ་ཡུལ། ར་འོབས། ཤི་མདའ། འགམ་ནང་། རི་འཕོངས་སོགས་ཡོད་དོ།།
ལི་ཐུ་ཨེ་ནི་ཡ།
ལི་ཐུ་ཨེ་ནི་ཡ་ངམ་ལེ་སུ་ནི་ཡྰ་ ༼ ལི་ཐུ་ཨེ་ནི་ཡའི་སྐད་དུ་Lietuva ༽ ལེ་སུ་འན་ན་ཞེས་ཀྱང་འབོད། མིང་ཆ་ཚང་ལ་ལོ་སུ་འན་ན་སྤྱི་མཐུན་རྒྱལ་ཁབ་ཡིན། རྒྱུན་པར་ཡོ་རོབ་གླིང་།ཡོ་རོབ་གླིང་གི་ཤར་ཕྱོགས་དང་ལྷོ་ཕྱོགས་ཀྱི་ཁོངས་གཏོགས་ཤིག་གི་རྒྱལ་ཁབ་ཅིག་ལ་ངོས་འཛིན། རྦོ་ལི་ཁུ་མཚོའི་ཤར་བྱང་གི་འགྲམ་ངོགས་སུ་ཆགས་ཡོད་ལ། ལྷོ་བྱང་གི་མཚམས་སུ་ལོ་ཐྲི་བ་དང་སྦྲེལ་ཡོད་ལ། ཤར་བྱང་གི་མཚམས་སུ་རྦེ་ལོ་རོས་རྒྱལ་ཁབ་དང་སྦྲེལ་ཡོད། ནུབ་ལྷོའི་མཚམས་སུ་པོ་ལན་དང་ཨུ་རུ་སུའི་ཁ་ལེན་རྒི་ར་རྡུ་དང་སྦྲེལ་ཡོད། མི་གྲངས་ལ་ཁྲི་༣༠༠.༤ལྷག་ཙམ་ཡོད། ལྦེ་ན་འ་སི་ནི་ཆེས་ཆེ་བའི་གྲོང་ཁྱེར་དང་རྒྱལ་ས་ཡིན། ཕྱི་ལོ་༡༣༠༠ལ། ལེ་སུ་འན་ན་ནི་ཡོ་རོབ་གླིང་དུ་ཆེས་ཆེ་བའི་རྒྱལ་ཁབ་ཞིག་ཏུ་གྱུར།
༡༩༩༠ལོའི་ཟླ་༣པའི་ཚེས་༡༡ལ་ལེ་སུ་འན་ན་ལ་ཡང་བསྐྱར་དུ་རང་བཙན་ཐོབ་ནས་སུའུ་ལེན་སྤྱི་མཐུན་རྒྱལ་ཁབ་ལས་ཕྱིར་བུད་པའི་རྒྱལ་ཁབ་ཐོག་དང་པོར་གྱུར། ད་ལྟ་ལེ་སུ་འན་ན་ནི་ཡོ་རོབ་སྤྱི་མཐུན་ལས་དཔལ་འབྱོར་གྱི་འཕེལ་རྒྱས་ཆེས་མགྱོགས་པའི་རྒྱབ་ཁབ་དུ་གྱུར་ནས་༢༠༠༧ལོའི་ཟླ་༡༡པའི་ཚེས་༢༡ལ་ཟླ་སེ་བེ་རྒུན་གྲོས་ཆོད་ཀྱི་འཐུས་ཚབ་དངོས་སུ་གྱུར། ཕྱི་ལོ་༢༠༠༩ལོར་ལེ་སུ་འན་ནིའི་རང་ཉིད་མིང་སྟེང་ནས་སྟོང་ལོ་སྐྱེས་སྟོན་བཤམས་རྒྱུ་རེད།
ཆབ་སྲིད།
ཕྱི་ལོ 1990 ཟླ་གསུམ་པའི་ཚེས 11 ཉིན་ནས་ལེ་སུ་ནི་ཡྰས་རང་བཙན་ཡིན་པ་ཁྱབ་བསྒྲགས་བྱས་རྗེས། དམངས་གཙོའི་སྲོལ་རྒྱུན་དེ་ཡན་པོར་བཏང་མེད། རང་བཙན་ཐོབ་རྗེས་ཀྱི 1992 ལོ་ཟླ་བརྒྱད་པའི་ཚེས 25 པར་སྤེལ་བའི་འདེམས་བསྐོ་ཚོགས་འདུའི་བརྒྱ་ཆའི་གྲངས 56.75 ཉེ་བའི་དམངས་ཀྱིས་རྩ་ཁྲིམས་གསར་བར་མོས་མཐུན་བྱས།
༡༧༥༦ལོ།
༡༧༥༦ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
རོང་པོ་སྐལ་ལྡན་དགེ་འདུན་འཕྲིན་ལས་རབ་རྒྱས།
རྗེ་འདི་ཉིད་གཉའ་གོང་བྲག་དཀར་གྱི་ལྷ་ཞོལ་གཉན་ཐོག་འབྲོག་ཏུ་ཡབ་བསོད་ནམས་དབང་ཕྱུག་དང་ཡུམ་དཔལ་མོ་སྐྱིད་གཉིས་ཀྱི་སྲས་སུ་རབ་བྱུང་བཅུ་གཉིས་པའི་ལྕགས་སྤྲེལ(༡༧༤༠)ལོར་སྐུ་བལྟམས། སྟོང་སྐོར་བསོད་ནམས་རྒྱ་མཚོ་དང་ཁྲི་རྒྱལ་མཚན་སེང་གེ་གཉིས་ཀྱིས་སྐལ་ལྡན་ངག་དབང་འཕྲིན་ལས་རྒྱ་མཚོའི་ཡང་སྲིད་དུ་ངོས་འཛིན་མཛད། གཉན་ཐོག་དགེ་སློང་བློ་བཟང་ཤེས་རབ་ཀྱི་དྲུང་དུ་སྦྱོར་ཀློག་དང་། བཀྲ་ཤིས་འཁྱིལ་དགའ་དཱགས་དབུ་མཛད་ངག་དབང་རྒྱ་མཚོའི་དྲུང་དུ་ཆོས་སྤྱོད་ཐུགས་འཛིན་སྐབས་ཤེས་རབ་ཆེ་བའི་ངོ་མཚར་ལྟས་མང་དུ་ཐོན། དགུང་གྲངས་བདུན་པ་ལ་མཁན་ཆེན་དགེ་འདུན་རྒྱ་མཚོ་ལས་རབ་དུ་བྱུང་། དགུང་ལོ་དགུ་པ་རབ་བྱུང་བཅུ་གསུམ་པའི་ས་འབྲུག(༡༧༤༨)ལོར་གདན་ས་བདེ་ཆེན་ཆོས་འཁོར་གླིང་དུ་ཕེབས། དགུང་ལོ་བཅུ་གསུམ་པར་གྲཱ་ཚང་ཐོས་བསམ་གླིང་དུ་ཆོས་གྲཱར་ཞུགས། མཁན་ཆེན་དགེ་འདུན་རྒྱ་མཚོ་ལས་བདེ་གསང་འཇིགས་གསུམ། ཀུན་རིག་སོགས་ཀྱི་དབང་། འཇིགས་བྱེད་རིམ་གཉིས་ཀྱི་ཁྲིད་དང་། ཁྲི་རིན་པོ་ཆེ་ལྕང་ལུང་དགེ་འདུན་བསྟན་འཛིན་ལས་སྣར་ཐང་བརྒྱ་རྩ། རིན་འབྱུང་། སྐལ་ལྡན་གསུང་འབུམ་དང་། དེ་བཞིན་སློབ་དཔོན་འཇམ་དབྱངས་རིན་ཆེན་དང་། མཁས་ཆེན་འཕྲིན་ལས་སོགས་མཁས་གྲུབ་དུ་མ་བསྟེན་ནས་བཀའ་གདམས་གླེགས་བམ་དང་། དབེན་ས་བཀའ་འབུམ། དཱགས་པོ་བཀྲས་རྣམ་པའི་ཤྲི་མ་ཎའི་སྒྲུབ་ཐབས། མི་ཏྲ། རྡོར་ཕྲེང་། དྲིལ་བུ་ཕྱི་ནང་། གདུགས་དཀར་ལྷ་མང་། ལྷ་བཅུ་བདུན་མ། མགོན་ཆེན་བཅུ་གསུམ། རྣམ་སྲས་བཅོ་ལྔ་སོགས་མདོ་སྔགས་ཀྱི་གཞུང་ཁྲིད་དབང་ལུང་ཁྲིད་རྗེས་གནང་སོགས་མང་དུ་གསན། དགུང་ལོ་བཅུ་དྲུག་པར་ཏཱ་ལའི་བླ་མ་སྐུ་ཕྲེང་བདུན་པ་བསྐལ་བཟང་རྒྱ་མཚོས་སྐུ་གོང་མའི་དུས་ལྟར་དགའ་ལྡན་ཨ་ཆི་ཐུ་ཨེར་ཏི་ནི་ནོ་མོན་ཧན་ཞེས་བསྔགས་པའི་བཀའ་ཐམ་གནང་། དགུང་ལོ་བཅུ་བདུན་པར་རྒྱུད་གྲཱ་གསང་ཆེན་ཆོས་ཁྲིར་བཞུགས། དགུང་ལོ་ཉི་ཤུ་པ་ས་ཡོས(༡༧༥༩)ལོར་མཁན་ཆེན་དགེ་འདུན་རྒྱ་མཚོ་ལས་བསྙེན་པར་རྫོགས། རབ་བྱུང་བཅུ་གསུམ་པའི་ཆུ་སྦྲུལ(༡༧༧༣)ལོར་དུས་འཁོར་གྲྭ་ཚང་གསང་སྔགས་དར་རྒྱས་གླིང་གསར་དུ་བཙུགས་པ་དང་ཐོག་མའི་ཆོས་ཁྲིར་བཞུགས། དགུང་ལོ་ཞེ་བདུན་པར་རོང་རྒན་དགེ་འདུན་མཁྱེན་རབ་རྒྱལ་ཚབ་ཏུ་བསྐོས་ཏེ་དབུས་སུ་ཕེབས། རྒྱལ་དབང་འཇམ་དཔལ་རྒྱ་མཚོ་དང་མཇལ་ཞིང་ཚེ་དབང་ཞུས། ཡོངས་འཛིན་ཡེ་ཤེས་རྒྱལ་མཚན་དང་སྙིང་ཐང་བ་ངག་དབང་ཀུན་དགའ་བཀྲ་ཤིས་སོགས་ལས་བཀའ་ཆོས་ཅི་རིགས་གསན། གཞུང་ས་དགའ་ལྡན་ཕོ་བྲང་ནས་གནང་སྦྱིན་གཏོས་ཆེ་དང་། ཨེར་ཏི་ནི་ནོ་མོན་ཧན་གྱི་ཆོ་ལོ་ཐམ་ག་ཆེ་ཆུང་། གདུགས་རྟ་དར། ཆིབས་སྒ་སྲབ་རིན་ཆེན་རྒྱན་ལྡན། མཁན་ཆས་སོགས་གནང་། ཕྱིར་ཕེབས་ནས་དམ་ཆོས་བདུད་རྩིར་ཆར་ཕབ་སྟེ་སྐལ་ལྡན་རྣམས་ཚིམས་པར་མཛད། སྔ་ཕྱིར་ལ་མོ། རི་རྔན། བན་ཤུལ། བདུད་ཤུལ་སོགས་རེབ་གོང་གི་ཤུལ་ཆེན་རྣམས་ཀྱི་ཕྱོགས་སུ་འཕྲིན་ལས་སྤེལ། སྐུ་གསུང་ཐུགས་རྟེན་མང་པོ་གསར་བཞེངས་དང་། ཤར་བླ་བྲང་ཆེན་མོ་རྒྱ་བསྐྱེད་མཛད། ལམ་གཙོའི་འགྲེལ་པ་སོགས་གསུང་རྩོམ་འགའ་བཞུགས། དགུལ་ལོ་ང་ལྔ་བཞེས་པ་རབ་བྱུང་བཅུ་གསུམ་པའི་ཤིང་སྟག(༡༧༨༤)ལོར་གཟུགས་སྐུའི་བཀོད་པ་ཆོས་དབྱིངས་སུ་ཐིམ། དུང་དཀར་ཚིག་མཛོད་ཆེན་མོ་༽ལས་བཏུས།
བཀའ་འགྱུར།
བཀའ་འགྱུར་ལས།
(ཤེས་རབ་སྙིང་པོ།) འདི་སྐད་བདག་གིས་ཐོས་པ་དུས་གཅིག་ན། བཅོམ་ལྡན་འདས་རྒྱལ་པོའི་ཁབ་བྱ་རྒོད་ཕུང་པོའི་རི་ལ་དགེ་སློང་གི་དགེ་འདུན་ཆེན་པོ་དང་། བྱང་ཆུབ་སེམས་དཔའི་དགེ་འདུན་ཆེན་པོ་དང་ཐབས་གཅིག་དུ་བཞུགས་ཏེ། དེའི་ཚེ་བཅོམ་ལྡན་འདས་ཟབ་མོ་སྣང་བ་ཞེས་བྱ་བའི་ ཆོས་ཀྱི་རྣམ་གྲངས་ཀྱི་ཏིང་ངེ་འཛིན་ལ་སྙོམས་པར་ བཞུགས་སོ།།
ཡང་དེའི་ཚེ་བྱང་ཆུབ་སེམས་དཔའ་སེམས་དཔའ་ཆེན་པོ་འཕགས་པ་ སྤྱན་རས་གཟིགས་དབང་ཕྱུག་ཤེས་རབ་ཀྱི་ཕ་རོལ་ཏུ་ ཕྱིན་པ་ཟབ་མོའི་སྤྱོད་པ་ཉིད་ལ་རྣམ་པར་བལྟ་ཞིང་། ཕུང་པོ་ལྔ་དེ་དག་ལ་ཡང་ རང་བཞིན་གྱིས་སྟོང་པར་རྣམ་པར་བལྟའོ།།
དེ་ནས་སངས་རྒྱས་ཀྱི་མཐུས། ཚེ་དང་ལྡན་པ་ཤཱ་རིའི་བུས་བྱང་ཆུབ་སེམས་དཔའ་སེམས་དཔའ་ ཆེན་པོ་འཕགས་པ་སྤྱན་རས་གཟིགས་དབང་ཕྱུག་ལ་འདི་སྐད་ཅེས་ སྨྲས་སོ།།
རིགས་ཀྱི་བུ་གང་ལ་ལ་ ཤེས་རབ་ཀྱི་ཕ་རོལ་ཏུ་ཕྱིན་པ་ཟབ་མོའི་ སྤྱད་པ་ སྤྱོད་པར་འདོད་པ་དེས་ཅི་ལྟར་བསླབ་པར་བྱ། དེ་སྐད་ཅེས་སྨྲས་པ་དང་། བྱང་ཆུབ་སེམས་དཔའ་སེམས་དཔའ་ཆེན་པོ་འཕགས་པ་སྤྱན་རས་གཟིགས་ དབང་ཕྱུག་གིས་ཚེ་དང་ལྡན་པ་ཤཱ་རིའི་བུ་ལ་འདི་སྐད་ཅེས་ སྨྲས་སོ།།
ཤཱ་རིའི་བུ་རིགས་ཀྱི་བུ་འམ་རིགས་ཀྱི་བུ་མོ་གང་ལ་ལ་ ཤེས་རབ་ཀྱི་ཕ་རོལ་ཏུ་ ཕྱིན་པ་ཟབ་མོའི་སྤྱད་པ་སྤྱོད་པར་འདོད་པ་དེས་ འདི་ལྟར་རྣམ་པར་བལྟ་བར་བྱ་སྟེ། ཕུང་པོ་ལྔ་དེ་དག་ཀྱང་རང་བཞིན་གྱིས་སྟོང་པར་ ཡང་དག་པར་ཛེ་སུ་བལྟའོ།།
གཟུགས་སྟོང་པར། སྟོང་པ་ཉིད་ཀྱང་གཟུགས་སོ། གཟུགས་ལས་ཀྱང་སྟོང་པ་ཉིད་གཞན་མ་ཡིན་ནོ། སྟོང་པ་ཉིད་ལས་ཀྱང་གཟུགས་གཞན་མ་ཡིན་ནོ། དེ་བཞིན་དུ་ཚོར་བ་དང་། འདུ་ཤེས་དང་། འདུ་བྱེད་དང་། རྣམ་པར་ཤེས་པ་རྣམས་སྟོང་པའོ།།
ཤཱ་རིའི་བུ་དེ་ལྟ་བས་ན་ཆོས་ཐམས་ཅད་སྟོང་པ་ཉིད་དེ། མཚན་མ་མེད་པ། མ་སྐྱེས་པ། མ་འགགས་པ། དྲི་མ་དང་བྲལ་པ་མེད་པ། བྲི་བ་མེད་པ། གང་བ་མེད་པའོ།།
དེ་བཞིན་དུ་སྡུག་བསྔལ་བ་དང་། ཀུན་འབྱུང་བ་དང་། འགོག་པ་དང་། ལམ་མེད། ཡེ་ཤེས་མེད། ཐོབ་པ་མེད། མ་ཐོབ་པ་ཡང་མེད་དོ།། ཤཱ་རིའི་བུ་དེ་ལྟར་བས་ན། བྱང་ཆུབ་སེམས་དཔའ་རྣམས་ཐོབ་པ་ མེད་པའ་ཕྱིར། ཤེས་རབ་ཀྱི་ཕ་རོལ་ཏུ་ཕྱིན་པ་ལ་བརྟེན་ཅིང་གནས་ཏེ། སེམས་ལ་སྒྲིབ་པ་མེད་ཅིང་། ཕྱིན་ཅི་ལོག་པ་ཤིན་ཏུ་འདས་ནས། མྱ་ངན་ལས་འདས་ཆེན་པོའི་མཐར་ཕྱིན་ནོ།།
དུས་གསུམ་དུ་རྣམ་པར་བཞགས་པའི་སངས་རྒྱས་ཐམས་ཅད་ཀྱང་ ཤེས་རབ་ཀྱི་ཕ་རོལ་ཏུ་ཕྱིན་པ་ལ་བརྟེན་ནས། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་མངོན་པར་ རྫོགས་པར་སངས་རྒྱས་སོ།།
དེ་ནས་བཅོམ་ལྡན་འདས་ཏིང་ངེ་འཛིན་དེ་ལས་བཞེངས་ཏེ། བྱང་ཆུབ་སེམས་དཔའ་སེམས་དཔའ་ཆེན་པོ་འཕགས་པ་སྤྱན་རས་གཟིགས་ དབང་ཕྱུག་ལ་ལེགས་སོ་ཤེས་བྱ་བ་བྱིན་ནས། ལེགས་སོ་ལེགས་སོ།།
རིགས་ཀྱི་བུ་དེ་དེ་བཞིན་ནོ།།
རིགས་ཀྱི་བུ་དེ་དེ་བཞིན་དེ། ཇི་ལྟར་ཁྱོད་ཀྱིས་བསྟན་པ་དེ་ བཞིན་དུ་ཤེས་རབ་ཀྱི་ཕ་རོལ་ཏུ་ཕྱིན་པ་ཟབ་མོ་ལ་སྤྱད་པར་བྱ་སྟེ། དེ་བཞིན་གཤེགས་པ་རྣམས་ཀྱང་རྗེས་སུ་ཡི་རང་ངོ།།
བཅོམ་ལྡན་འདས་མ་ཤེས་རབ་ཀྱི་ཕ་རོལ་ཏུ་ཕྱིན་པའི་སྙིང་པོ་ ཤེས་བྱ་བ་ཐེག་པ་ཆེན་པོའི་མདོ་རྫོགས་སོ།།
རོང་པོ་སྐལ་ལྡན་བློ་བཟང་ཆོས་གྲགས་རྒྱ་མཚོ།
མདོ་སྨད་བྱང་རྒྱུད་རྭ་ལོ་ཐང་དུ་ཡབ་སྐལ་བཟང་རྣམ་རྒྱལ་ཞེས་བྱ་བའི་སྲས་སུ་རབ་བྱུང་གསུམ་པའི་ཤིང་ཡོས(༡༧༩༥)ལོར་བལྟམས། དགུང་ལོ་བཅུ་གཉིས་པར་ཆུ་བཟང་ལྕང་སྐྱ་བླ་བྲང་དུ་ཁྲི་སྤྲུལ་བློ་བཟང་རྒྱལ་མཚན་སེང་གེ་ལས་རབ་དུ་བྱུང་ནས་གདན་སར་ཕེབས། དགེ་བཤེས་བློ་བཟང་བསྟན་འཛིན་དང་རབ་འབྱམས་པ་འཇམ་དབྱངས་གཉིས་ལས་བསྡུས་གྲྭ་དང། བློ་རྟགས། དོན་བདུན་ཅུ། ཕར་ཕྱིན་བཅས་སྤྱངས་ཤིང་ཟུར་སྐོལ་ཕལ་ཆེར་ཐུགས་འཛིན་མཛད། དགུང་ལོ་ཉེར་གསུམ་བཞེས་པ་མེ་གླང(༡༨༡༧) ལོར་དབུས་ཕེབས། དགའ་ལྡན་བྱང་རྩེ་གྲྭ་ཚང་དུ་དགེ་བའི་བཤེས་གཉེན་བློ་བཟང་རྒྱལ་མཚན་ཡོངས་འཛིན་དུ་བསྟེན་ནས་དབུ་ཕར་གཙོ་བྱས་པའི་བཀའ་པོད་རབ་འབྱམས་ལ་སྦྱངས། ཚོགས་ཆེན་དུ་ཚོགས་གླེང་མང་དུ་མཛད་དེ་མཁས་པའི་གྲགས་པ་རྒྱས། པཎ་ཆེན་བསྟན་པའི་ཉི་མའི་དྲུང་དུ་བསྙེན་རྫོགས་ཞུས། དགུང་ལོ་ཉེར་བདུན་པར་ཕྱིར་ཕེབས་ནས་མེ་དགྲ་བྱུང་བའི་བཀའ་བསྟན་དང་རྗེ་ཡབ་སྲས་གསུང་འབུམ་སོགས་གླིགས་བམ་སྟོང་ཕྲག་འགའ་གསར་བཞེངས་མཛད། དགུང་ལོ་ཉེར་དགུ་པར་ཚོམས་ཆུང་བཀྲ་ཤིས་སྒོ་མང་དང་། ལྷོ་ལྟའི་ཆོས་ཁང་ཆེན་མོ། མགོན་ཁང་རྔམ་བརྗིད་རོལ་བ་སོགས་གསར་བཞེངས་གནང་། ཆིང་ཝང་བཀྲ་ཤིས་འབྱུང་གནས་ཀྱིས་གདན་འདྲེན་ཞུས་ཏེ་མཆོད་བཀུར་དང་ཞོགས་ཀའི་མང་ཇའི་ཇ་ཚུལ་སྡེ་པའི་སྤྱི་རྫས་སུ་ལན་ཆེན་བརྒྱ་ཕུལ་ཏེ་བཟང་སྤྱོད་ཆག་མེད་ཀྱི་རྒྱུན་བཙུགས། དེ་ནས་ཝང་ཆེན་མོ་ཞི་བར་བཤིགས་པའི་དབུ་བླར་ཕེབས། སྤྱི་སོའི་འདུ་ཁང་ཆེན་མོ་རྟེན་བརྟེན་པར་བཅས་པ་རྙིང་སྐྱོན་ཆེ་བས་གསར་གཞེངས་མཛད། སྤྱི་སོའི་བཅའ་ཡིག་ཆེན་མོ་གསར་འཇོག་གནང། གསོ་རིག་མཁས་པས་ཉམ་ཐག་རྣམས་ལ་ཐུགས་བརྩེ་བས་བསྐྱངས། དགུང་གྲངས་ཞེ་དགུ་ལ་ཕེབས་པ་རབ་བྱུ་བཅུ་བཞི་པའི་ཆུ་ཡོས(༡༨༤༣) ལོར་དགོངས་པ་ཆོས་དབྱིངས་སུ་ཐིམ།དུང་དཀར་ཚིག་མཛོད་ཆེན་མོ་༽ལས་བཏུས།
གསོལ
གསོལ གསོལ གསོལ གསོལ གསོལ
སད་སྲུང་རིན་པོ་ཆེ་
སེར་སྨད་སྤོམ་ར་སད་སྲུང་རིན་པོ་ཆེའི་སྐུ་གོང་མ་ཡང་ཐང་ཨ་དབྱངས་གྲོང་དགེ་བཤེས་སྨོན་ལམ་ཐུགས་རྗེ་ཞུ་བ་སེར་སྨད་གྲྭ་ཚང་དུ་སློབ་གཉེར་མཐར་སོན་གྱིས་དགེ་བཤེར་མཚན་རྟགས་གྲུབ་ནས་ཕ་ཡུལ་དུ་ཕྱིར་ཕེབས་ཐོག་མཚམས་བསྙེན་སྒྲུབ་ལ་བརྩོན་བཞིན་བཞུགས་ཤིང་ཡུལ་གྱི་ལོ་ཐོག་ལ་གནོད་བྱེད་སད་སེར་སོགས་འགོག་པར་བཛད་པས་ཡུལ་ལུང་ལ་ཕན་ཐོགས་ཅན་ཞིག་བྱུང་བ་དེའི་ཡང་སྲིད་ད་ལྟ་ཕྱི་རྒྱལ་ལ་བཞུགས་མུས་ཀྱི་སད་སྲུང་སྤྲུལ་སྐུ་རིན་པོ་ཆེ་འདི་ཡིན།
པཎྜི་ཏ་དགའ་ལྡན་བསྟན་སྐྱོང་
རྒྱལ་མཆོག་བསྐལ་བཟང་རྒྱ་མཚོའི་སྐུ་དུས་སུ། རྒྱལ་ཐང་པཎྜི་ཏ་དགའ་ལྡན་བསྟན་སྐྱོང་ཟུ་བ་མཚན་སྙན་ཅན་ཞིག་བྱུང་འདུག་པ་དེས་རྒྱལ་དབང་མཆོག་ཉིད་ལ་དད་པའི་དངོས་འབུལ་རྒྱ་ཆེན་པོ་དང་བཅས་ཞབས་བརྟན་འབུལ་ཚུལ་བཅས་རྒྱལ་མཆོག་དེ་ཉིད་ཀྱི་རྣམ་ཐར་ཆེན་མོར་གསལ།
གྱང་དམར་རིན་པོ་ཆེ་
འབྲས་བློ་གླིང་ཕུ་ཁང་གྱང་དམར་རིན་པོ་ཆེའི་སྐུ་གོང་མ་རོང་པ་ཨ་ཁུ་ཆོས་འཕེལ་ཞུ་བ་ཁོང་གི་སྐུ་ཚེའི་རིང་རོང་པ་གྱང་དམར་རི་ཁྲོད་དུ་སྒོམ་སྒྲུབ་ལ་རྩེ་གཅིག་ཏུ་གཞོལ་བས་ཉམས་རྟོགས་ཀྱི་ཀློང་བརྡོལ་བ་དང་ལྷག་པར་ཐུགས་རྒྱུད་ལེགས་པར་དུལ་བའི་བཙུན་པའི་ཚད་དུ་ལོངས་པའི་རྣལ་འབྱོར་པ་ཆེན་པོ་ཞིག་བྱུང་འདུག་པ་དེའི་ཡང་སྲིད་ད་ལྟའི་གྱང་དམར་སྤྲུལ་སྐུ་རིན་པོ་ཆེ་རྒྱ་གར་ལ་བཞུགས་མུས་འདི་ཡིན།
བཀའ་འགྱུར་རིན་པོ་ཆེ་
རྒྱལ་ཐང་བཀའ་འགྱུར་རིན་པོ་ཆེའི་སྐུ་ཕྲེང་དང་པོ་ཆུ་བཟང་བླ་མ་རིན་པོ་ཆེའི་དངོས་སློབ་བཀའ་འགྱུར་བ་དམ་ཆོས་བློ་བཟང་ཞུ་བ་རྒྱལ་ཐང་དུ་སྐུ་འཁྲུངས་ཤིང་སྐུ་ནར་སོན་ནས་གྲྭ་སར་ཕེབས་ཏེ་སེར་སྨད་སྤོམ་ར་ཁང་ཚན་དུ་སྒྲིག་ཞུགས་ཐོག་གཞུང་ཆེན་ཁག་ལ་གསན་བསམ་མཐར་ཕྱིན་པར་མཛད་པས་མཁས་པའི་དབང་པོར་གྱུར། རྒྱལ་བའི་བཀའ་འགྱུར་རིན་པོ་ཆེའི་ལྗགས་ལུང་གནང་བ་སོགས་ཟབ་རྒྱས་ཆོས་ཀྱི་ཆར་པས་སྐལ་ལྡན་གྱི་གདུལ་བྱའི་ཞིང་སར་དགེ་བའི་ལོ་ཏོག་བསྐྲུན་པར་མཛད་པ་སོགས་མཛད་འཕྲིན་རྨད་དུ་བྱུང་བ་དེ་ཉིད་ཀྱི་ཡང་སྤྲུལ་རིམ་པར་བྱོན་པ་ད་ལྟའི་བཀའ་འགྱུར་རིན་པོ་ཆེ་དེང་སྐབས་རྒྱ་གར་ལྷོ་ཕྱོགས་སྦེ་ལ་ཀོབ་པེར་སེར་སྨད་སྤོམ་ར་ཁང་ཚན་དུ་བཞུགས་མུས་འདི་ཡིན།
ལྟ་མཁར་རིན་པོ་ཆེ་
རྒྱལ་ཐང་ལྷ་མཁར་རིན་པོ་ཆེའི་སྐུ་ཐོག་དང་པོ་རྒྱལ་ཐང་གཏེར་མ་རོང་མཁར་ཆེན་ཚང་གི དགེ་བཤེས་མཁས་བཙུན་བཟང་གསུམ་འཛོམས་པའི་སྙན་གྲགས་ཅན་ཞིག་བྱུང་འདུག་པ་དེའི་ཡང་སྲིད་མཁར་ཆེན་སྐུ་ཕྲེང་གོང་མ་ཡང་མཁར་ཆེན་ཚང་གི་ནང་དུ་འཁྲུངས་ཤིང་གྲྭ་ས་སེར་སྨད་སྤོམ་ར་ཁང་ཚན་དུ་སྒྲིག་ཞུགས་ཀྱིས་གསན་བསམ་མཐར་ཕྱིན་པར་མཛད་ཅིང་དགེ་བཤེས་ལྷ་རམ་པའི་མཚན་རྟགས་བཞེས། དཔལ་ལྡན་རྒྱུད་སྟོད་པར་ཆོས་འགྲིམས་སོགས་ལེགས་པར་མཛད་པས་མཚན་སྙན་ཡོངས་གྲགས་སུ་གྱུར།   རང་ཡུལ་དུ་ཕྱི་ཕེབས་ནས་རྩེ་གཅིག་སྒྲུབ་པ་ལ་གཞོལ་བཞིན་སྐལ་ལྡན་གྱི་གདུལ་བྱ་གྲངས་ལས་འདས་པར་མོས་ངོས་དང་འཚམ་པའི་ཆོས་འཁོར་རྒྱུན་མར་བསྐོར་བ་དང་དགུང་གྲངས་དྲུག་ཅུ་རེ་གསུམ་སྐོར་ཕེབས་སྐབས་གཟུགས་སྐུའི་བཀོད་པ་ཆོས་དབྱིངས་སུ་བསྡུས་ཚུལ་བསྟན་པ་དེའི་ཡང་སྤྲུལ་ད་ལྟའི་ལྷ་མཁར་རིན་པོ་ཆེ་རྒྱ་གར་ལ་འཚོ་བཞུགས་ཡོད་པ་འདི་ཉིད་ཡིན།
རོང་པོ་ཆོ་ག་རྣམ་གསུམ།
སྟག་གཟིག་སྟོན་པ། གཡག་སྒ་སྟོན་པ། རོང་སྟོན་པའོ། །དུང་དཀར་ཚིག་མཛོད་ཆེན་མོ་༽ལས་བཏུས།
རོད་རོད་པོ།
རྟབ་རྟབ་སྟེ་བྲེལ་བ་ཚུབ་ཚུབ།དུང་དཀར་ཚིག་མཛོད་ཆེན་མོ་༽ལས་བཏུས།
༡༧༥༤ལོ།
༡༧༥༤ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
བཀའ་འགྱུར་བ་བློ་བཟང་ཐོགས་མེད་
བཀའ་འགྱུར་བ་དགེ་བའི་བཤེས་གཉེན་ཆེན་པོ་བློ་བཟང་ཐོགས་མེད་རིན་པོ་ཆེ་ཞུ་བ་ཁོང་རྒྱལ་ཐང་གཏེར་མ་རོང་བར་ལོ་ཞེས་པའི་གྲོང་དུ་སྐུ་འཁྲུངས་གྲྭ་སར་ཕེབས་ཏེ་སེར་སྨད་སྤོམ་ར་ཁང་ཚན་དུ་སྒྲིག་ཞུགས་ཀྱིས་གཞུང་ཆེན་ལ་གསན་བསམ་དཔྱིས་ཕྱིན་བར་མཛད་པས་མཁས་པའི་དབང་པོར་གྱུར། བཀའ་འགྱུར་ལྗགས་ལུང་སོགས་ཆོས་འཁོར་རྒྱ་ཆེར་བསྐོར་ཞིང་མཁས་བཙུན་བཟང་གསུམ་གང་གི་ཆ་ནས་བཀའ་གདམས་པའི་དགེ་བའི་བཤེར་གཉེན་ཆེན་པོ་དག་ལ་འགྲན་བཟོད་པ་ཞིག་བཞུགས། ཁོང་དགུངས་གྲངས་བདུན་ཅུ་དོན་ལྔ་སྐོར་ཕེབས་སྐབས་སུ་གཟུགས་སྐུའི་བཀོད་པ་ཆོས་དབྱིངས་སུ་བསྡུས་པའི་ཚུལ་བསྟན་པར་གྱུར་ཏོ།
རོལ་པ།
རོལ་པ་ཞེས་པ་རྣམ་འགྱུར་དང་སྤྲུལ་གཉིས་ཀ་གོ་རྒྱུ་ཡོད།དུང་དཀར་ཚིག་མཛོད་ཆེན་མོ་༽ལས་བཏུས།
རོལ་མོའི་དཔོང་ས།
རོལ་མོ་བསླབ་སའི་གནས།དུང་དཀར་ཚིག་མཛོད་ཆེན་མོ་༽ལས་བཏུས།
རོའི་སྐྱེ་མཆེད།
ལྕི་ཤིས་མྱོང་བྱ་དེའི་མཚན་ཉིད། རོ་དང་རོའི་ཁམས། རའི་སྐྱེད་མཆེད་གསུམ་དོན་གཅིག། དབྱེ་ན། མངར་བ་དང་། སྐྱུར་བ། ཁ་བ། བསྐ་བ། ཚ་བ་དང་ལན་ཚ་བ་དྲུག་ཡོད།དུང་དཀར་ཚིག་མཛོད་ཆེན་མོ་༽ལས་བཏུས།
གོ་སྙོད།
གོ་སྙོད་ནི་སྨན་སྣའི་རིགས་གཅིག་རེད།
ཝེ་ཁི།
ཝེ་ཁི་རིག་མཛོད། རང་དབང་གི་རིག་མཛོད་ཆེན་མོ། འཛམ་བུ་གླིང་དྲ་རྒྱའི་ཐོག་གི་རིག་མཛོད་ཆེས་ཆེ་བ།
རོལ་པའི་མཚོ་བདུན།
སངས་རྒྱས་ཆོས་ལུགས་ཀྱི་གཞུང《མངོན་པ་མཛོད》ལས་བཤད་ཚུལ་ལ། གསེར་རི་བདུན་ཡོད་པ་དག་གི་བར་དུ་མཚོ་བདུན་ཡོད་པ་དེ་རྣམས་ལ་ནང་གི་མཚོ་བདུན་ཟེར་ཞིང་། མཚོ་འདི་རྣམས་ཀྱི་ནང་དུ་ཀླུའི་རྒྱལ་པོ་བརྒྱད་རྩེ་ཞིང་རོལ་བའི་མཚོ་ཡིན་པའི་དབང་གིས་རོལ་བའི་མཚོ་ཞེས་བརྗོད་པ་དང་། རི་རབ་ལྷུན་པོ་དང་སྐམ་ས་གཉིས་ཀྱི་བར་དུ་གནས་ཤིང་། སྐམ་སའི་ནང་ངོས་སུ་ཡོད་པའི་ཆ་ནས་ནང་གི་མཚོ་ཞེས་བརྗོད་པ་ཡིན་པར་བཤད། དུང་དཀར་ཚིག་མཛོད་ཆེན་མོ་༽ལས་བཏུས།
རོང་པ་ཤེས་རབ་སེང་གེ།
རྗེ་འདི་ཉིད་ཡབ་རོང་པོ་རྒ་ལོ་བའི་སྲས་སུ་རབ་བྱུང་བཞི་པའི་ལྕགས་ཕག(༡༢༥༡)ལོར་སྐུ་བལྟམས། སྐུ་ན་ཕྲ་མོ་ནས་འབྲི་ཀློག་ལ་འབྱོངས་ཤིང་དུས་འཁོར་སློབ་གཉེར་མཛད། དགུང་ལོ་བཅུ་དྲུག་པ་ལ་དུས་འཁོར་གསུང་ཐུབ། དགུང་གྲངས་ཉི་ཤུ་ལ་ཕེབས་སྐབས་ཐར་བར་ཕེབས་ནས་དཔྱལ་པའི་ཆོས་རྣམས་ཞུས། དགུང་ལོ་ཉི་ཤུ་རྩ་གཉིས་ལ་སྟག་སྡེ་སངས་རྒྱས་ཀྱི་དྲུང་དུ་བྱོན་ཏེ་ལོ་ལྔའི་རིང་ཕར་ཚད་ལ་སྦྱངས། ལྷག་པར་དུ་ཚད་མ་ལ་མཁས་པར་འགྱུར་ནས་དབུས་གཙང་དུ་གྲྭ་སྐོར་མཛད། དགུང་གྲངས་སུམ་ཅུ་པ་ལ་བླ་མ་ཆོས་རྒྱལ་འཕགས་པ་དང་མཁན་པོ་མཆིམས་ཀྱི་དྲུང་དུ་རབ་ཏུ་བྱུང་སྟེ་བསྙེན་པར་རྫོགས་ནས་ཆོས་མང་དུ་གསན། དེ་ནས་ལོ་ཙཱ་བ་གྲགས་པ་རྒྱལ་མཚན་གྱི་ཞབས་ལ་གཏུགས་ནས་རྡོ་རྗེ་ཕྲིང་བའི་དབང་། འཇམ་དཔལ་རྩ་རྒྱུད་སོགས་རྒྱུད་དང་སྨན་དཔྱད་ཡན་ལག་བརྒྱད་པ་ལ་སོགས་པ་གསན་སྦྱོང་དཔྱིས་ཕྱིན་མཛད། དབེན་དམར་གྱི་གདན་ས་མཛད་དེ་བཤད་པ་ཡུན་རིང་གནང་། གཞན་ཡང་ཐར་པ། ཁྲོ་ཕུ། བསམ་ཡས། སྟག་ལུང་། གཞུ་ཀུན་དགའ་ར་བ། ཤངས་རྩེ་གདོང་། ཆུ་མིག། སྟོན་མོ་ལུང་། གཡུས་དགའ་ལྡན་ལ་སོགས་པར་ཆོས་ཀྱི་འཁོར་ལོ་རྒྱ་ཆེར་བསྐོར། དགུང་ལོ་ཞེ་གཅིག་པར་དབེན་དམར་གྱི་གདན་ས་བླ་མ་རྡོ་རྗེ་རྒྱན་མཚན་ལ་གཏད་ནས་དམུ་རུ་ལ་ཕེབས། ཤམྦྷར་བཏབ་ནས་གཙུག་ལག་ཁང་བཞེངས་།རྒྱུད་འབུམ་དང་འདུལ་བ་ལུང་བཞེངས་ཏེ་སེམས་ཅན་མང་པོའི་དོན་མཛད། དུང་དཀར་ཚིག་མཛོད་ཆེན་མོ་༽ལས་བཏུས།
རྟོག་གེ་པ།
དངོས་པོའི་གནས་ལུགས་ཅི་བཞིན་མ་མཐོང་བར་རྟོག་དཔྱོད་ཀྱི་རྗེས་སུ་འབྲང་མཁན་གྱི་རིག་པ་སྨྲ་བ་པོ།
གངས་ལྷ་མེ་ཏོག
བོད་ས་མཐོ་སྒང་ལ་སྐྱེས་པའི་རྩི་ཤིང་སྨན་སྣའི་རིགས་ཤིག
༡༧༥༣ལོ།
༡༧༥༣ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
རོང་པ་སྐལ་ལྡན་བློ་བཟང་བསྟན་པའི་རྒྱལ་མཚན།
ཆུ་བཟང་རྭ་ལོ་ཐང་དུ་རབ་བྱུང་བཅུ་བཞི་པའི་ས་ལུག(༡༨༥༩)ལོར་སྐུ་འཁྲུངས། དགུང་ལོ་ལྔ་པ་ལ་ཤར་བླ་བྲང་དུ་རྗེ་གོང་མ་བློ་བཟང་འཕྲིན་ལས་རྒྱ་མཚོའི་ཆོས་ཁྲི་ལ་ཕེབས། རྗེ་བཙུན་ཨ་རོལ་བློ་བཟང་ལུང་རིགས་རྒྱ་མཚོ་དཔལ་བཟང་པོ་ལས་དགེ་བསྙེན་གྱི་སྡོམ་པ་བཞེས་ཏེ་མཚན་བློ་བཟང་བསྟན་པའི་རྒྱ་མཚན་ཞེས་གསོལ། ནགས་རྒྱའི་ཡོངས་འཛིན་དར་རྒྱས་རྒྱ་མཚོ་ལས་ཆོས་སྤྱོད་ཀྱི་རིགས་དང་། ཨ་རོལ་རྡོ་རྗེ་འཆང་ལས་རབ་བྱུང་དགེ་ཚུལ་འཇིགས་མཛད་རྒྱལ་པོའི་དབང་དངོས་སྟ་སོགས་བཞེས་ཏེ་གསང་མཚན་ལ་མི་བསྐྱོད་རྡོ་རྗེ་ཞུ། དགུད་ལོ་བདུན་བརྒྱད་སྐབས་འཇམས་དབྱངས་དཀར་པོ་དང་དབྱངས་ཅན་མ་དཀར་མོ་གཉིས་ལ་བསྟོད་པ་མཛད་པས་སྙན་ངག་པ་རྣམས་ཀྱིས་ངོ་མཚར་དུ་འཛིན། དགུང་ལོ་བཅུ་པ་ནས་གསན་སྦྱོང་དབུ་ཚུགས། རྭ་སྟོད་མཁན་ཆེན་དང་། སྐྱི་ཡའི་རབ་འབྱམས་པ་བློ་བཟང་བསྟན་འཛིན། གཙོས་ཁྲི་སྤྲུལ་བློ་བཟང་འཇམས་དཔལ་བསྟན་འཛིན་སེང་གེ་སོགས་ལས་བསྡུས་གྲྭ་དང་། སུམ་རྟགས། དག་ཡིག སྒྲའི་ས་རིས། རྩིས་དཀར་ནག་སོགས་མཐར་ཐུག་པར་སྦྱངས། དེ་ནས་སོག་ཡུལ་དུ་གདན་དྲངས་ཏེ་ཁྲོམ་ཆེན་ལ་སྤྱན་རས་གཟིགས་ཀྱི་དབང་སོགས་གནང། དགུང་ལོ་ཉིར་བཞི་པར་བློ་བཟང་ལུང་རིགས་རྒྱ་མཚོ་ལས་ཐུགས་རྫོགས་བཞེས། དགུང་ལོ་ཉི་ཤུ་པར་རྒྱ་ནག་རི་བོ་རྩེ་ལྔར་གནས་འཇལ་དང་། ཅང་ཧེ་དགོན་པར་འཇམས་དབྱངས་ཞི་ཁྲོ་སྦྲགས་སྒྲུབ་ཀྱི་བསྙེན་མཚམས་གནང་། དེ་ནས་པེ་ཅིང་དང་ཁྲིན་འདུ་སོགས་ལ་ཕེབས་ནས་གནས་གཟིགས་མཛད། དགུང་ལོ་ཉེར་བརྒྱད་པར་དབུས་སུ་ཕེབས་ནས་རྒྱལ་དབང་ཐུབ་བསྟན་རྒྱ་མཚོ་མཆོག་ལ་སྟོང་འབུལ་དང་ཆོས་འབྲེལ་ཞུས། གདན་ས་གསུམ་ལ་མང་འགྱེད་བཏབས། གཞུང་ས་ཆེན་མོས་འཇའ་ས་ཐམ་ག་གྲུ་སྒོར། མཁན་ཆས་ཆ་ཚང་། གདུགས་རྟ་དར་བཅས་དང་བསྟན་པའི་གསལ་བྱེད་ཨེར་ཏེ་ནི་ཧོ་ཐོག་ཐུ་མཁན་པོ་ཞེས་པའི་ཆོ་ལོ་སྔར་སྲོལ་ལྟར་གནང་བ་སྤྱི་བོར་བཞེས་ཏེ་ཕྱིར་རང་དགོན་དུ་ཕེབས། དགུང་ལོ་སོ་གཅིག་པར་གྲུབ་དབང་འཇིགས་མེད་བསམ་གཏན་རིན་པོ་ཆེ་ལས་ཕྲིང་ཀྲྀའི་དབང་སོགས་བཀའ་ཆོས་མང་དུ་གསན། དགུང་ལོ་ཞི་ལྔ་པར་གསེར་ཁྲིར་ཞབས་སོར་བཀོད་དེ་ལོ་བཞི་རིང་བཀའ་ཆོས་མང་དུ་གསུངས་ནས་སྤྱི་སྒེར་གྱི་དགའ་སྟོན་བརྗོད་ལས་འདས་པ་བསྐྱངས་ཏེ་དགུང་ལོ་ཞེ་བརྒྱད་པར་ཁྲི་ཁུར་བཞག ཚོམས་ཆེན་ཕུན་ཚོགས་འདུ་ཁང་དང་མི་ཕམ་མདུན་ས་གསར་བཞེངས་མཛད་ཅིང་། དདན་སའི་གོས་སྐུ་ཆེན་མོ་བཞེངས། དགུང་གྲངས་ང་བདུན་བཞེས་པ་རབ་བྱུང་བཅོ་ལྔ་པའི་ཤིང་ཡོས(༡༩༡༥)ལོར་བསམ་བཞིན་མྱ་ངན་ལས་འདས་པའི་ཚུལ་བསྟན། དུང་དཀར་ཚིག་མཛོད་ཆེན་མོ་༽ལས་བཏུས།
ཐ་སྙད།
༡ ཚིག་སྦྱོར་འགྲུབ་བྱེད་ཀྱི་སྐད་ཆའི་སྡེ་ཚན་ཆུང་ཤོས་ཀྱི་མིང་། དཔེར་ན། མི། རྟ།  མཛོ།  ཆུ།  མེ་ཞེས་པ་སོགས་ནི་ཐ་སྙད་ཡིན་ཞིང་།  མེ་ཏོག་སེར་ཆེན་ཞེས་པ་སོགས་ཀྱང་ཐ་སྙད་ཡིན། ༢ ཚིག་གམ་སྐད་ཆའི་མིང་སྟེ། འཇིག་རྟེན་ཐ་སྙད་ལ་གྲགས་པ་ཞེས་པ་ལྟ་བུ།
ཕྱི་སྐྱོད་ལམ་ཡིག
རང་གི་རྒྱལ་མཚམས་བརྒལ་ཏེ་ཕྱི་རུ་སྐྱོད་ཆོག་པའི་ལམ་ཡིག་གོ
པོ་ལོ།
སྤོ་ལོའམ་ཕོ་ལོང་ཡང་ཟེར། རྟའི་ཐོག་ནས་དབྱུགས་པས་གྲུ་གུ་ཕར་ཚུར་འདེད་པའི་རྩེད་མོའིརིགས་ཤིག བོད་དུ་བཙན་པོ་དུས་སྐབས་སུ་དར་ཁྱབ་ཆེ་བ་བ་ཡིན། Polo 马球
རྣམ་རྟོག
༡ སེམས་ཀྱི་འཆར་སྒོ། ༢ དོགས་པ་དང༌། ཐེ་ཚོམ་གྱི་དོན་ཏེ། དཔེར་ན། རྣམ་རྟོག་ཚ་པོ། རྣམ་རྟོག་ཅན་ལ་འདྲེ་དགུ་འཁོར། དྲང་བདེན་གྱི་ལས་དོན་ལ་ཧུར་བརྩོན་ཆེ་བསྐྱེད་བྱས་ན་འགྲུབ་མིན་གྱི་རྣམ་རྟོག་མི་དགོས་ལྟ་བུ། མིང་གི་རྣམ་གྲངས་ལ་ཀུན་རྟོག་དང༌། རྟོག་པ། རྟོག་དཔྱོད། དྲན་པ། ཡང་དག་རྟོག་ཡིད་ཀྱི་ལས། ཡིད་གཞུངས། ཡིད་ལ་བྱེད་པ། སེམས་ཀྱི་ལོངས་སྤྱོད། བསམ་མནོ་བཅས་སོ།།
རོལ་མོའི་བྱེ་བྲག་བཅོ་བརྒྱད།
རྒྱ་གར་གྱི་རིག་གཞུང་ལས་བཤད་པའི་གནའ་རབས་ཀྱི་རོལ་མོའི་རིག་རྩལ་གྱི་གྲས་ཤིག་སྟེ། ༡.གར་མཁན། ༢.བྲོ། ༣.རྫ་རྔ། ༤.རྔ་ཆུང་། ༥.རྔ་ཟླུམ ༦.རྔ་བོ་ཆེ། ༧.འཁར་རྔ། ༨.པི་ཝཾ་རྒྱུད་གཅིག་པ། ༩.རྫ་རྔ་ཁ་གཅིག་པ། ༡༠.ལྕགས་ཀྱི་སིལ་འཁྲོལ། ༡༡.འཁར་བའི་སིལ་འཁྲོལ། ༡༢.པི་ཝཾ་རྒྱུད་གསུམ་པ། ༡༣.རྔ་མུ་ཀུནྡ། ༡༤.སིལ་སྙན་གླུ་དབྱངས་དང་བསྟུན་པ། ༡༥.ཕེག་རྡོབ། ༡༦.རོལ་མོ་སྤྱིའི་རིགས། ༡༧.པི་ཝཾ། ༢༨.གླིང་བུ་བཅས་ཡིན་ཅིང་། གོང་གསལ་རོལ་མོའི་རིགས་རྣམས་ཆ་ཚང་བ་བོད་དུ་ཡོད་པ་མ་ཟད། གོང་དུ་མ་འདུས་པ་དུང་ཆེན། ཅང་ཏེའུ། དྲིལ་བུ། ཆ་ལང་སོགས་སྣ་ཚོགས་ཡོད།དུང་དཀར་ཚིག་མཛོད་ཆེན་མོ་༽ལས་བཏུས།
བྱ་སྦྱིན་
བྱ་སྦྱིན་གཏོང་སྲོལ་འདི་ནང་བའི་ཆོས་བོད་དུ་དར་བ་ནས་རིམ་གྱིས་བྱུང་ཞིང་། བོད་རྒྱལ་གནམ་གྱི་ཁྲི་བདུན་སྐབས་མེ་ལ་སྲེག་པ་དང་། སའི་ལེགས་དྲུག་སྐབས་ས་འོག་ཏུ་སྦ་བ་དང་། འོག་གི་ལྡེ་བརྒྱད་སྐབས་ཆུ་ལ་སྐུར་སྲོལ་བྱུང་བར་ལོ་རྒྱུས་སུ་གསལ་ལ།  ད་ལྟའང་དེ་ལྟར་བྱེད་མཁན་མེད་པ་མིན།  སྟོན་པ་ཤཱཀྱ་ཐུབ་པའི་འཁྲུངས་རབས་སྔ་མ་རྣམས་སུ་ལུས་སྦྱིན་པ་བཏང་བའི་ཚུལ་མང་དུ་འབྱུང་བ་ལྟར།  སྟོན་པའི་རྗེས་འཇུག་རྣལ་མ་དག་གིས་སྐུ་ཚེ་གང་བོར་གཞན་དོན་རྐྱང་བ་མཛད་མཐར།  ཁ་ཆེམས་བཞག་སྟེ་རང་ཉིད་ཤི་ཟིན་པའི་ལུས་ཀྱིས་ཀྱང་བཀྲེས་ལྟོགས་ཀྱི་ཚོར་བ་ཡོད་མཁན་ཞིག་གི་བཀྲེས་ལྟོགས་རེ་ཞིག་སེལ་ཐུབ་ན། དེ་ཡང་གཞན་དོན་དང་། སྟོན་པའི་རྣམ་ཐར་དང་ཡང་མཐུན་པར་དགོངས་ནས་དེ་ལྟར་གནང་བ་རིམ་གྱིས་ལུགས་སྲོལ་དུ་ཆགས།  བོད་ཀྱི་འབྱུང་རྩིས་ལྟར་ན།  འབྱུང་བ་ཤིང་ཁམས་ཅན་བྱ་སྦྱིན་བྱེད་པ། མེ་ཁམས་ཅན་མེར་སྲེག་པ།  ཆུ་ཁམས་ཅན་ཆུ་ལ་བསྐྱུར་བ་ལས།  ཆུ་ཁམས་ཅན་ས་ལ་སྦ་བ་སོགས་བྱེད་མི་རུང་ཟེར་ཞིང་།  འདི་དག་རིག་གནས་ཀྱི་མཚོན་རྟགས་དང་།  ཞིབ་འཇུག་གི་རིན་ཐང་ཤིན་ཏུ་ཆེའོ།།  སྦྲང་ཆར་གྱིས་རྩོམ་པ་པོའི་༼ཡང་དག་རིག་པའི་ངར་སྐད་༽ལས་བཤུས་བཀོད་བྱས།
ཐིམ་ཕུག་
འབྲུག་ཡུལ་གྱི་རྒྱལ་ས་གྲོང་ཁྱེར་ཐིམ་ཕུག
རྒྱལ་སྡེ
རྒྱལ་ཐང་རྫོང་གི་ཁོངས་སུ་ཆགས་པའི་གྲོང་ཚོ་ཞིག་ཏེ་རྒྱ་སྐད་དུ་吉地 དང་དབྱིན་སྐད་དུ་Jediཟེར་རོ
སྤོ་ལོ།
པོ་ལོའི་འབྲི་སྲོལ་གཞན། རྟ་དྲུག་ཡང་ཟེར། བོད་དུ་དར་བའི་རྟ་ཐོག་གི་རྩེད་མོ་རིགས་ཤིག
ཉིན་ཤར་ཞང་
ཡུན་ནན་ཞང་ཆེན་གྱི་བདེ་ཆེན་བོད་རིགས་རང་སྐྱོང་ཁུལ་གྱི་གྲོང་ཚོ་ཞིག་ཏེ་རྒྱ་སྐད་དུ་尼西དང་དབྱིན་ཇིའི་སྐད་དུ་Nyinshar ཟེར
རང་ཚུགས་མ་ཤོར། གཞན་སེམས་མ་དཀྲུགས།
༧ཆོས་རྗེ་དམ་པ་ཡིད་བཞིན་ནོར་བུ་འཇིགས་མེད་ཕུན་ཚོགས་འབྱུང་གནས་ཀྱིས།
ར་ནོང་ཞིང་ཆེན།
ར་ནོང་(ระนอง)ནི་ཐའེ་ལེན་གྱི་ཞིང་ཆེན་ཞིག་རེད། དེའི་རྒྱལ་ས་ནི་ར་ནོང་རེད།
༡༧༥༢ལོ།
༡༧༥༢ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
རང་གི་རིག་གནས་མཁས་དགོས། གཞན་ཀྱི་རིག་གནས་ཤེས་དགོས།
མི་རིགས་དང་རྒྱལ་ཁབ་གང་ཞིག་ཡིན་རུང་། རིགས་གཞུང་སློབ་པ་ལ་ཐོག་མར་རང་མི་རིགས་དང་རང་རྒྱལ་ཁབ་ཀྱི་རིག་གནས་ལ་མཁས་པར་བསླབས་དེ་ནས་མི་རིགས་གཞན་གྱི་རིག་གནས་རྒྱུས་ལོན་དང་ཤེས་ཐབས་བྱེད་དགོས་ཞེས་པའི་དོན་ཡིན། དེ་ལྟར་བྱས་ན་རང་རིགས་ཀྱི་རིག་གནས་དེ་གཞན་ཀྱི་རིག་གནས་དང་བསྡུར་ན་གནས་ཚད་དང་རིན་ཐང་ཇི་ཙམ་སླེབས་ཡོད་པ་དང་། ཁེར་ཅ་ཐུབ་མིན་སོགས་རང་གི་ཡང་དག་པའི་རྣམ་དཔྱོད་ཀྱིས་རྟོག་ཐུབ་པ་ཡིན་ནོ།།
ཆེང་མྰེ་ཞིང་ཆེན།
ཆེང་མྰེ་ཞིང་ཆེན་(เชียงใหม่)ནི་ཐའེ་ལེན་གྱི་ཞིང་ཆེན་ཞིག་རེད། དེའི་རྒྱལ་ས་ནི་ཆེང་མྰེ་རེད།
ཐུབ་ཐུབ་དགྲ་ལ་མ་བྱེད། གཅེས་གཅེས་བུ་ལ་མ་བྱེད།
ཁ་དཔེ། དགྲ་ལ་ཐུབ་ཐུབ་བྱས་ན་དགྲ་ལེན་སློང་བའི་ཉེན་ཁ་དུ་རྟགས་ཏུ་ཡོད་པ་དང་། བུ་ལ་གཅེས་གཅེས་བྱས་རང་ཚུགས་ཐུབ་པའི་དུས་ཐག་རིག་བ་དོན་ནོ།།
ཆེང་རཱེ།
ཆེང་རཱེ་(เชียงราย)ནི་ཐའེ་ལེན་གྱི་གྲོང་རྡལ་ཞིག་རེད།
རེ་ཡོང་།
རེ་ཡོང་(ระยอง)ནི་ཐའེ་ལེན་གྱི་གྲོང་རྡལ་ཞིག་རེད།
རེ་ཡོང་ཞིང་ཆེན།
རེ་ཡོང་ཞིང་ཆེན་(ระยอง)ནི་ཐའེ་ལེན་གྱི་ཞིང་ཆེན་ཞིག་རེད། དེའི་རྒྱལ་ས་ནི་རེ་ཡོང་རེད།
༡༧༥༡ལོ།
༡༧༥༡ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཆེང་རཱེ་ཞིང་ཆེན།
ཆེང་རཱེ་ཞིང་ཆེན་(เชียงราย)ནི་ཐའེ་ལེན་གྱི་ཞིང་ཆེན་ཞིག་རེད། དེའི་རྒྱལ་ས་ནི་ཆེང་རཱེ་རེད།
ཅཱན་ཐ་བུ་རི།
ཅཱན་ཐ་བུ་རི་(จันทบุรี)ནི་ཐའེ་ལེན་གྱི་གྲོང་རྡལ་ཞིག་རེད།
ཅའི་ཡ་ཕུམ་ཞིང་ཆེན།
ཅའི་ཡ་ཕུམ་ཞིང་ཆེན་(ชัยภูมิ)ནི་ཐའེ་ལེན་གྱི་ཞིང་ཆེན་ཞིག་རེད། དེའི་རྒྱལ་ས་ནི་ཅའི་ཡ་ཕུམ་རེད།
༡༧༥༠ལོ།
༡༧༥༠ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཅཱན་ཐ་བུ་རི་ཞིང་ཆེན།
ཅཱན་ཐ་བུ་རི་ཞིང་ཆེན་(จันทบุรี)ནི་ཐའེ་ལེན་གྱི་ཞིང་ཆེན་ཞིག་རེད། དེའི་རྒྱལ་ས་ནི་ཅཱན་ཐ་བུ་རི་རེད།
ཨུ་རུ་སུ་གསར་བརྗེ་སྲིད་འཛིན་ལེ་ཉིན་གྱི་ལོ་རྒྱུས་སྙིང་བསྡུས།
ཨུ་རུ་སུ་གསར་བརྗེ་སྲིད་འཛིན་ལེ་ཉིན་གྱི་ལོ་རྒྱུས་སྙིང་བསྡུས།
(1870 ཟླ 4 ཚེས 22 －1924 ཟླ 1 ཚེས 21）
བེ་རི་འཇིགས་མེད།
མིང་གཞན། ལེ་ཉིན་ཟེར། དེ་ནི་ཁོང་གསར་བརྗེས་ལ་ཞུགས་རྗེས་སུ་གསར་དུ་བཏགས་པའི་མིང་ཞིག་ཡིན། （རྒྱ་ཡིག་ཐོག 列宁 ཨུ་ཡིག་ཐོག：Ле́нин，IPA：[ˈlʲenʲɪn] དབྱིན་ཡིག་ཐོག: Lenin ཟེར）།
ཁོང་ནི་གྲགས་ཅན་མར་ཁེ་སིའི་རིང་ལུགས་པ་དང་། གསར་བརྗེ་རྒན་རབས་པ། ཆབ་སྲིད་པ། རིགས་པའི་གཞུང་ལུགས་པ། བསམ་བློ་བ། ཨུ་རུ་སུའི་གུང་ཁྲན་ཚོགས་པ་（ཧྲི་ཝེ་ཁེ་）创立者། སུའུ་ལེན་གཙོ་བོ་建立者། ཨང་དང་པོ་ཆེས་མཐོའི་འགོ་ཁྲིད་པ། དམག་སྤྱི་བཀོད་འདོམས་པ། སུའུ་ལེན་མི་དམངས་ཨུ་ཡོན་ལྷན་ཁང་གི་ཀྲུའུ་ཞི་（སྲིད་གཞུང་གིས་ཙུང་ལི）། འཕེལ་རྒྱས་རིང་ལུགས་པ། ལེ་ཉིན་རིང་ལུགས་ཀྱི་གཞུང་ལུགས་པ། མར་ཁེ་སི་ལེ་ཉིན་རིང་ལུགས་ཀྱི་རྩོམ་པ་པོ་བཅས་ཡིན། ཁོང་ནི་འཛམ་གླིང་ཡོངས་ཀྱི་འབྱོར་མེད་གྲལ་རིམ་དང་ངལ་རྩོལ་མི་དམངས་ཀྱི་སློབ་དཔོན་དང་དབུ་ཁྲིད་པ་ཞིག་ཡིན་ལ། དུས་རབས་20 པའི་ནང་ཆེས་ཤུགས་རྐྱེན་ནུས་པ་དང་གདེང་འཇོག་ཆེ་ཤོས་ལྡན་པའི་རྩོད་གཞིའི་མི་སྣ་ཞིག་ཀྱང་ཡིན། འཛམ་གླིང་ཧྲིལ་པོ་འདིའི་འབྱོར་མེད་གྲལ་རིམ་གྱི་སྲིད་དབང་སྒེར་འཛིན་བྱེད་པའི་གསར་བརྗེ་རིང་ལུགས་པ་ཞིག་ཡིན་ལ། རིང་ལུགས་དེའི་རྒྱལ་ཁབ་གསར་འཛུགས་བྱས་པའི་སྲིད་འཛིན་དང་པོ་དེ་ཡང་ཡིན།
རང་གི་འཛིན་གྲོགས་དང་སློབ་གྲོགས་མི་ཉུང་བ་ཞིག་གིས་ཁོང་ལ་གོང་མ་སྲིད་གཞུང་ལ་ངོ་རྒོལ་དང་ཕུ་བོའི་དགྲ་ཤ་ལེན་དགོས་པའི་འདོད་ཚུལ་བཏོན་ནའང་། ལེ་ཉིན་གྱིས། ངས་ཕུ་ཁོའི་དགྲ་ཤ་རྩོད་ནས་ཨུ་རུ་སུའི་གོང་མ་གསོད་ཐུབ་པ་ཆ་བཞག་ནའང་། དེས་ཨུ་རུ་སུ་རྒྱ་ཆེ་མང་ཚོགས་ཀྱི་ལས་དབང་ལ་ཐག་གཅོད་བྱེད་མི་ཐུབ། དེ་བས་ང་ནི་འབྱོར་མེད་གྲལ་རིམ་གྱི་གསར་བརྗེའི་ལམ་ཕྱོགས་ལ་གོམ་པ་བརྟན་པོར་སྤོས་ནས་ཨུ་རུ་སུ་རྒྱ་ཆེ་མང་ཚོགས་ཀྱི་ལས་དབང་ལ་ཐག་གཅོད་ནུས་པའི་བྱ་སྤྱོད་ལག་བསྟར་བྱེད་རྒྱུ་ཡིན། ཞེས་ཕུག་རྒྱངས་རིང་པོའི་དགོངས་འཆར་གནང་།
དགུང་ལོ་བཅོ་བརྒྱད་པ་སྤྱི་ལོ་༡༨༨༨ལོར་། ཁཱ་ཤན་སློབ་གྲྭ་ཆེན་མོ་ལ་ཡིག་རྒྱུགས་འཕྲོད་ནས་འཛུལ་ཞུགས་བྱས། མཐོ་སློབ་དེའི་ནང་སློབ་མ་མང་ཆེ་བ་གོང་མའི་སྲིད་གཞུང་ལ་སྡང་ཟུག་ཆེ་ཞིང་། སློབ་མའི་གསར་བརྗེ་ལས་འགུལ་དང་བྱ་སྤྱོད་ཉིན་རེ་ནས་ཉིན་རེར་ཇེ་ཆེར་ཕྱིར་ཏེ། སློབ་མའི་རང་འགུལ་གྱི་གོ་སྒྲིག་འོག་གོང་མའི་སྲིད་གཞུང་ལ་རྒོལ་གཏམ་སྤེལ་བའི་གཞི་རྒྱ་ཆེ་བའི་ཚོགས་འདུ་ཆེན་པོ་ཞིག་ཚོགས། ལེ་ཉིན་ཡང་ཚོགས་ཆེན་དེར་ཞུགས། གོང་མའི་སྲིད་གཞུང་གི་གནོན་ཤུགས་འོག་ཚོགས་ཞུགས་མི་སྣ་རྣམས་མཐོ་སློབ་ནས་ཕྱིར་འབུད་བཏང་པར་མ་ཟད། སློབ་གྲྭའི་ཉེ་འགྲམ་དུའང་བསྡད་མི་ཆོག་པར་བཟོས། ལེ་ཉིན་ཡང་མཐོ་སློབ་དང་ཁ་ཐག་ཧ་ཅང་མི་རིང་བའི་ཞིང་པའི་གྲོང་སྡེ་ཆུང་ཆུང་ཞིག་ཏུ་བསྡད་དགོས་བྱུང་། ས་གནས་དེར་འབྱོར་མེད་ཞིང་བ་གྲལ་རིམ་དང་འབྱོར་ལྡན་ཞིང་བདག་གྲལ་རིམ་དབར་རྣོ་ངར་ལྡན་པའི་འགལ་བ་དང་ཟུབ་ཐབས་མེད་པའི་འཐབ་རྩོད་གྱི་གཞི་རྩ་རེ་རེ་བཞིན་རྒྱུས་ལེན་གྱིས། ལེ་ཉིན་གསར་བརྗེར་ཞུགས་པའི་ལངས་ཕྱོགས་དང་ཆོད་སེམས་ཇེ་བརྟན་དུ་སོང་།
༡༨༨༩ལོར་ཁ་ཤན་གྲོང་ཁྱེར་དུ་ཕྱིར་ལོག་ཆོག་པའི་ཆོག་མཆན་བྱུང་ཡང་མུ་མཐུད་ནས་མཐོ་སློབ་ཏུ་འགྲོ་མི་ཆོག་པ་བྱས། ཁོང་གྲོང་ཁྱེར་དུ་ཕྱིར་ལོག་རྗེས་ཧ་ཅང་གསང་བའི་ཐོག་ནས་མར་ཁེ་སིའི་ཚོགས་པ་ཆུང་ཆུང་ཞིག་གསར་འཛུགས་གནང་ནས། དེའི་ནང་མར་ཁེ་སའི་དང་ཨུན་ཁེ་སིའི་གསུང་རྩོམ་ཁག་ལ་ལྟ་ཞིབ་ནན་པོར་བྱས།
སྤྱི་ལོ་༡༨༩༠ལོར། ལེ་ཉིན་ནང་མི་བཅས་པ་ཁ་ཤན་གྲོང་ཁྱེར་ནས་ས་མ་ལ་གྲོང་ཁྱེར་དུ་གནས་སྤོས་བྱས། ས་གནས་དེ་ན་ཨུ་རུ་སུ་རྒྱལ་ས་གསར་པ་པེ་ཏེན་མཁར་རྫོང་གིས་བཀོད་སྒྲིགས་བྱས་པའི་མཐོ་སློབ་ཏུ་ཟུར་སྦྱོར་སློབ་མའི་ཐོབ་ཐང་བླངས། ཁོང་གིས་ཕྱི་རྒྱལ་ངལ་བརྩོལ་བཅིངས་འགྲོལ་ཁང་གིས་བསྐྲུན་པའི་ཨུ་རུ་སུ་མར་ཁེ་སི་རིང་ལུགས་དང་། ཨུ་རུ་སུ་དམངས་གཙོའི་རིང་ལུགས་ཀྱི་དཔེ་དེབ་རྣམས་ལ་ཞིབ་ལྟ་ནན་པོ་བྱས། སྤྱི་ལོ་༡༨༩༢ལོར་སློབ་ཆེན་སློབ་མཐར་སོན་ཏེ། ཁྲིམས་རྩོད་པའི་ལས་རོགས་ཀྱི་གོ་སྐབས་ཐོབ། རང་འཁྲིས་ལས་འགན་འཐུས་ཚང་སྒྲུབ་པའི་ཞོར་དུ་ཨུ་རུ་སུ་རྒྱལ་ས་གསར་པའི་བཟོ་པའི་གྱེན་ལོག་ལས་འགུལ་གྱི་མགོ་འཛིན་གནང་། ཨུ་རུ་སུ་རྒྱལ་ས་གསར་པའི་ཁུལ་དུ་དེ་སྔོན་མར་ཁེ་སི་རིང་ལུགས་དང་། བཟོ་པའི་གྱེན་ལོག་སོགས། གོང་མ་སྲིད་གཞུང་ལ་རྒྱབ་གཏོད་གྱེན་རྒོལ་གྱི་ཚོགས་སྡེ་ཆུང་ཆུང་མི་ཉུང་བ་ཞིག་ཡོད་པ་མ་ཟད། སྐབས་རེར་དེ་དག་ལས་གང་ཡང་རུང་བ་རེས་གྱེན་ལོག་ངོ་རྒོལ་ལས་འགུལ་སྤེལ་ནའང་། གོང་མ་སྲིད་གཞུང་གིས་རྡུང་བརྡེབས་ཚ་ནན་བཏང་སྟེ། སླར་ལངས་རྒྱུ་མེད་པར་བཟོ་བའི་འོག་གྱེན་ལོག་ཚོགས་ཁག་རྣམས་ཕམ་ཉེས་བཏུད་མར་ཡོང་གི་ཡོད་ནའང་། ཚོགས་ཁག་ཕན་ཚུན་གཅིག་སྒྲིལ་གྱི་ནུས་པ་གཅིག་ཏུ་བསྡོམས་ནས་མཉམ་འབྲེལ་ཚོགས་པ་འཛུགས་རྒྱུའི་བསམ་བློ་དང་ལམ་སྟོན་གནང་མཁན་སུ་ཡང་བྱུང་མེད། ལེ་ཉིན་གྱིས་གནས་ཚུལ་དེ་དག་རྒྱུས་ལོན་བྱས་རྗེས། མར་ཁེ་སི་སྤྱི་ཚོགས་རིང་ལུགས་ཀྱི་རྩ་བའི་རྣམ་བཤད་ལས། “འཛམ་གླིང་གི་འབྱོར་མེད་པ་རྣམས་མཉམ་འབྲེལ་གྱིས་ཤིག།” ཅེས་པའི་སྡོམ་ཚིག་ལ་རྒྱབ་བཅོལ་ཏེ། དེ་སྔོན་ཕན་ཚུན་འབྲེལ་མེད་ཀྱི་ཁ་འཐོར་ཡ་འཐོར་དུ་གནས་པའི་གྱེན་རྒོལ་ཚོགས་པ་ཆེ་ཕྲ་ཡོངས་རྫོགས་གཅིག་སྒྲིལ་བྱས་ན། ད་བཟོད་གོང་མ་སྲིད་གཞུང་ལས་རྣམ་པར་རྒྱལ་བའི་རྒྱལ་མཚན་སྒྲེངས་ཐུབ་པའི་གནས་ལུགས་དེ་ཉིད། ཚགས་པར་དང་གཏོང་ཡིག །བསྒྲགས་གཏམ་དང་བཀྲམ་ཡིག །གཏམ་བཤད་དང་བགྲོ་གླེང་རེས་མོས་ཀྱིས་སྤེལ་བས། རིམ་བཞིན་རྒྱལ་ས་གསར་པའི་གྱེན་ལོག་ཚོགས་པ་ཡོངས་རྫོགས་གཅིག་ཏུ་བསྒྲིལ་ཐུབ་པ་བྱུང་ནས། བཟོ་བ་གྲལ་རིམ་གྱི་བཅིངས་འགྲོལ་འཐབ་རྩོད་ཐུན་ཚོགས་ཞེས་པའི་ཚོགས་པ་གསར་འཛུགས་བྱས། ཚོགས་པ་དེ་ཉིད་ཨུ་རུ་སུ་རྒྱལ་ས་གསར་པ་གྱེན་ལོག་ཚོགས་པ་ཡོངས་ཀྱི་སྤྱི་ཁྱབ་བཀོད་འདོམས་ཁང་ངམ་ལས་ཁུངས་ལྟེ་བ་དེ་གྱུར་པ་དང་། ལེ་ཉིན་ཚོགས་པ་དེའི་མགོ་ཁྲིད་གཙོ་བོ་དེ་བདམས་ཐོན་བྱུང་།
ཚོགས་པ་དེའི་མཚན་སྙན་གློ་བུ་དུ་གང་སར་འབར་བས། ཨུ་རུ་སུ་གོང་མའི་སྲིད་གཞུང་གིས་ལེ་ཉིན་བཙོན་འཇུག་བྱས། བཙོན་ཁང་ནས་འོ་མའི་གསང་ཡིག་འབྲི་སྟངས་ཀྱི་ཐབས་ལམ་ལ་བརྟེན་ནས་ཕྱིར་སྡོད་གསར་བརྗེ་བའི་ཚོགས་མི་ཚོ་དང་འབྲེལ་བ་གནང་བ་མ་ཟད། མུ་མཐུད་ལས་འགུལ་སྤེལ་བའི་ལམ་སྟོན་ཡོངས་རྫོགས་གསང་བའི་ཐོག་ནས་གནང་། ད་དུང་བཙོན་ཁང་དེར་བསྡད་རིང་། <<ཨུ་རུ་སུའི་དམངས་གཙོའི་བཟོ་བའི་སྤྱི་ཚོགས་ཚོགས་པའི་རྩ་འཛིན་>> ཡང་ལྗགས་རྩོམ་གནང་། ཟླ་བ་དྲུག་གི་རྗེས་ཁྲིམས་ཁང་ནས་ལོ་གསུམ་ཏག་ཏག་དུས་བཀག་བཙོན་འཇུག་གི་ཁྲིམས་ཐག་གཅོད་དེ་ཁི་པཱའོ་ལི་ས་བཙོན་ཁང་དུ་བསྐྱལ། ལོ་གསུམ་རྗེས་བཙོན་གྲོལ་བྱུང་བ་དང་མཉམ་དུ་ལྐོག་ནས་ཕྱི་རྒྱལ་ལ་བྲོས་བྱོལ་དུ་ཕེབས། ཕྱིར་སྡོད་ཨུ་རུ་སུའི་མར་ཁེ་སི་རིང་ལུགས་པ་དང་། ཨུ་རུ་སུ་དམངས་གཙོའི་རིང་ལུགས་པ་མཉམ་འབྲེལ་བྱས་ཏེ་མིག་དམར་ཚགས་པར་ཞེས་པ་གསར་བསྐྲུན་བྱས། ཨུ་རུ་སུ་སྤྱི་ཚོགས་དམངས་གཙོ་བཟོ་བ་ཚོགས་པ་གསར་འཛུགས་གནང་། དེ་ནས་ལོ་ཤས་རྗེས་རང་རྐང་འཕེར་བའི་སུའུ་ཨར་ཧྲིན་ཝཱེའི་ཚོགས་པ་གསར་འཛུགས་གནང་།
སྤྱི་ལོ་༡༩༡༧ལོར་གྱེན་ལོག་ཕྱོགས་ཁག་གིས་གསར་བརྗེ་ལས་འགུལ་མུ་འཐུད་སྤེལ་བའི་མཇུག་འབྲས་སུ། བཀས་བཀོད་རྒྱུན་འཛིན་གོང་མའི་ལམ་ལུགས་རྩ་མེད་བཏང་ཐུབ་པ་བྱུང་ཡང་། བརྟན་ལྷིང་ལྡན་པའི་སྲིད་གཞུང་གསར་འཛུགས་མ་ཐུབ་པར། ཨུ་རུ་སུའི་འབྱོར་ལྡན་གྲལ་རིམ་གྱི་གནས་སྐབས་སྲིད་གཞུང་གསར་འཛུགས་བྱས། དུས་ཚོད་དེ་འཛམ་གླིང་དམག་ཆེན་དང་པོ་སྐབས་དང་འཁེལ་སྟབས། དམག་སར་དམག་མི་མང་པོ་མཚོན་ཆའི་ཁར་ཤི་བ་དང་ལྟོགས་ཤི་དང་འཁྱགས་ཤི་ཐེབས། བཟོ་གྲྭ་མང་པོའི་མ་རྩ་བརྡིབས་ནས་སྒོ་རྒྱབ་དགོས་བྱུང་བ་སོགས་རྒྱལ་ཁབ་ཀྱི་བདེ་འཇགས་དང་མི་དམངས་ཀྱི་གནས་བབ་ལ་གད་ཆག་ཅི་ཆེར་བྱུང་། གོ་སྐབས་དེ་དང་བསྟུན་ནས་ལེ་ཉིན་ཕྱི་རྒྱལ་ནས་ཕྱིར་རྒྱལ་ནང་དུ་ཡོང་ནས་ཨུ་རུ་སུའི་འབྱོར་ལྡན་གྲལ་རིམ་གྱི་གནས་སྐབས་སྲིད་གཞུང་ལ། དམག་མཚམས་བཞག་ནས་རྒྱལ་ཁབ་ཕན་ཚུན་གནས་སྐབས་ཞི་བའི་ཆིངས་མོལ་དགོས་པའི་རེ་སྐུལ་སྙན་ཞུ་ཕུལ། ཨུ་རུ་སུ་སྲིད་གཞུང་གིས་ངོས་ལེན་བྱེད་རྒྱུའི་ཚབ་ཏུ་དེ་ལས་བཟློག་ནས་ལེ་ཉིན་དང་ཁོང་གི་ཕྱོགས་ཁག་ནི་ཁྲིམས་འགལ་ཚོགས་པར་ངོས་འཛིན་བྱས་ནས་པུའུ་ཨར་ཧྲིལ་ཝཱའི་ཁེའི་ཚོགས་པའི་མགོ་ཁྲིད་རེ་རེ་བཞིན་བརྩད་གཅད་དང་འཛིན་བཟུང་གི་ལས་འགུལ་སྤེལ། ཨུ་རུ་སུའི་མི་དམངས་རྣམས་དམག་ཆེན་དང་པོའི་ནང་ཕམ་ཉེས་ཆེན་པོ་ཐེབས་ནས་མི་གྲངས་འབོར་ཆེན་ཤི་བ་དང་དཔལ་འབྱོར་ཐོག་གྱོང་གུད་ཆེན་པོ་བྱུང་སྟབས། སྲིད་གཞུང་ལ་མི་དགའ་བ་ཆེན་པོར་གྱུར་ཏེ། ལེ་ཉིན་ཕྱོགས་ཁག་གིས་ཕྱོགས་སུ་ལངས་ནས་མཐའ་ན་དམག་སའི་དམག་མི་མང་པོས་མེ་མདའི་ཁ་ཕྱོགས་སྲིད་གཞུང་ལ་བསྐོར། བཟོ་པ་མང་པོ་གཞུང་ལ་ངོ་རྒོལ་གྱི་རྣམ་པ་བསྟན་ཆེད་ལས་གྲྭ་སྒོ་རྒྱབ་པ་སོགས་བྱས་ཏེ། ཨུ་རུ་སུའི་གནས་སྐབས་སྲིད་གཞུང་དེ་སྒོ་རྒྱག་དགོས་པའི་འབོད་སྒྲ་གང་ས་ནས་སྒྲོགས། ལེ་ཉིན་གྱིས་གོ་སྐབས་དེ་དམ་འཛིན་བྱས་ནས་པུའུ་ཨར་ཧྲིན་ཝཱེའི་ཁི་ཚོགས་པའི་དབུས་སྤྱི་ཁྱབ་ཀྱི་ཚོགས་མི་ཚོ་ཚོགས་འདུར་བསྐངས་ནས། ཚོགས་ཆེན་དེའི་ཐོག ལེ་ཉིན་གྱི་ཨུ་རུ་སུའི་རྒྱལ་ཁབ་ཀྱི་ས་ཕྱོགས་གང་ས་ན་འབར་ཆོག་ཆོག་གི་བུད་ཤིང་སྐམ་པོ་ཧ་ཅང་མང་བས། གོ་སྐབས་འདི་དང་བསྟུན་ནས་ཕྱི་འགྱངས་མི་ཤོར་བར་ཕྱོགས་གང་ས་ནས་མེ་ལྕེ་སྦར་དགོས་པའི་བླངས་བྱ་བསྟན། དེ་ནི་ཨུ་རུ་སུ་འབྱོར་ལྡན་གྲལ་རིམ་གྱི་གནས་སྐབས་སྲིད་གཞུང་ལ་རྒྱལ་ཡོངས་གང་ས་ནས། རྒྱ་ཆེར་མང་ཚོགས་ཀྱིས་འཁོན་འཛིན་དང་སྡང་ཟུག་ཆེན་པོ་བྱེད་བཞིན་ཡོད་པའི་སྐབས་དང་བསྟུན་ནས་ཕྱོགས་གང་སར་གསར་བརྗེ་འོས་ལངས་ཀྱི་སྐུལ་སློང་ནན་པོ་བྱས་ཏེ། རྣག་ཐོག་བཙག་འཁེལ་དང་། དུས་ཐོག་ཆར་པ་ལྟར་གང་མགྱོགས་ཀྱིས་འོས་ལངས་བྱས་ཏེ་འབྱོར་ལྡན་གྲལ་རིམ་གྱི་གནས་སྐབས་སྲིད་གཞུང་དེ་མགོ་རྟིང་སློག་དགོས་པའི་ལམ་སྟོན་གནང་བ་ཞིག་རེད། གྲོས་བསྡུར་དེའི་ནང་ཞུགས་པའི་ཚོགས་མི་མང་ཆེ་བ་ལེ་ཉིན་གྱི་འདོད་ཕྱོགས་སུ་ལངས་ཏེ། འོས་ལངས་ཀྱི་ལས་འགུལ་དེ་དྲག་པོའི་བྱ་སྤྱོད་ཀྱི་ཐོག་ནས་སྤེལ་རྒྱུའི་ཐག་གཅོད་བྱུང་། ཚོགས་ཞུགས་མི་སྣའི་ཁྲོད་ནས་སི་ཏཱ་ལེན་དང་། ཐའོ་ལའོ་ཚི་ཅི་གཉིས་འོས་ལངས་དྲག་དམག་གི་སྣེ་འཁྲིད་མགོ་པ་བསྐོ་བཞག་བྱས། དྲག་པོའི་འོས་ལངས་ཀྱི་བཀོད་འདོམས་ལས་ཁུངས་ལྟེ་བ་དེ་ཨུ་རུ་སུ་རྒྱལ་ས་གསར་པ་པེ་ཏེར་མཁར་རྫོང་གི་སི་མའོ་ཨར་ནཱས་ཕོ་བྲང་དུ་བཙུགས།
གྱེན་ལངས་ཚོགས་པས་དྲག་པོའི་འོས་ལངས་མ་བྱས་གོང་ནས་ཨུ་རུ་སུ་སྲིད་གཞུང་གིས། འོས་ལངས་བཀོད་འདོམས་ཁང་ལ་ཐད་ཀར་ཚུར་རྒོལ་དྲག་པོ་བྱས་ཀྱང་། ལེ་ཉིན་གྱིས་བཀོད་འདོམས་འོག་སྔ་ས་ནས་གྲ་སྒྲིག་ཡོད་པའི་གྱེན་ལང་གསར་བརྗེ་དམག་མི་ཁྲི་ཉི་ཤུ་ལྷག་གིས་དཔའ་ངར་ཞུམ་མེད་ཀྱིས་ཕར་རྒོལ་དྲག་པོ་བྱས་པས་གཞུང་དམག་འབོར་ཆེར་བསད། ལྷག་མ་རྣམས་རྒྱལ་ས་རྙིང་པ་ལ་ཕྱིར་འཐེན་བྱེད་དགོས་པ་བཟོས།
འོས་ལངས་དེའི་རྒྱལ་ཁའི་གཏམ་སྙན་གང་སར་ཁྱབ་པ་དང་ཨུ་རུ་སུའི་ས་ཕྱོགས་གང་ས་ནས་གནོན་ཐབས་མེད་པའི་འོས་ལངས་ཀྱི་མེ་ལྕེ་ཉིན་རེ་ནས་ཉིན་རེ་ཇེ་ཆེར་འབར་ཏེ། ལོ་དེའི་ཟླ་༡༡་པའི་ནང་ཨུ་རུ་སུ་འབྱོར་ལྡན་གྲལ་རིམ་གྱི་སྲིད་གཞུང་གི་ཕོ་བྲང་དང་མཁར་གྲོང་འགའ་ཞིག་མ་གཏོགས་རྒྱལ་ཡོངས་ཀྱི་ས་ཁྱོན་ཡོངས་རྫོགས་གསར་བརྗེ་འོས་ལངས་པས་ཡོངས་སུ་བཟུང་། ཟླ་བ་དེའི་ཚེས་༧ཉིན། ཕྱོགས་ཡོངས་ཀྱི་འོས་ལངས་མཉམ་འབྲེལ་གྱིས་སུའུ་ཝཱའེ་ཨེ་མི་དམངས་གྲོས་ཚོགས་ཐེངས་དང་པོ་དེ་འཚོགས་ཤིང་། ཚོགས་འདུ་དེའི་ནང་ལེ་ཉིན་གྱིས། ང་ཚོ་པུ་ཨར་ཧྲིན་ཝཱའི་ཁེ་ཚོགས་པའི་བཟོ་ཞིང་གསར་བརྗེ་ལ་རྒྱལ་ཁ་ཐོབ་པ་རེད། དེ་རིང་ནས་བཟུང་ཨུ་རུ་སུའི་འབྱོར་ལྡན་གྲལ་རིམ་གྱི་གནས་སྐབས་སྲིད་གཞུང་རུལ་སུངས་དེ་མཇུག་བསྡུ་ཚར་བ་རེད། དེ་རིང་ནས་བཟུང་ཨུ་རུ་སུ་རྒྱལ་ཁབ་ཀྱི་དབང་ཆ་ཡོངས་རྫོགས་སུའུ་ཝཱེའི་ཨེ་མི་དམངས་གྲོས་ཚོགས་ལ་ཡོད་ཅེས་པའི་བསྒྲགས་གཏམ་སྤེལ།
དྲག་པོའི་འོས་ལངས་མུ་མཐུད་ནས་སྤེལ་ཏེ་གནས་སྐབས་སྲིད་གཞུང་གིས་བཟུང་བའི་མཁར་གྲོང་དང་ཕོ་བྲང་བཅས་པ་འཕྲོགས། གཞུང་འཛིན་སྲུང་དམག་འབོར་ཆེ་བསད། ལྷག་མ་ཚོས་མགོ་འདོགས་བྱས། སྲིད་གཞུང་རྙིང་པའི་བྱེད་གཏེ་གཙོ་བོ་དྲུག་གིས་མགོ་བཏགས་ཞུས་ཏེ། སྲིད་གཞུང་རྙིང་པའི་ཡིག་རྩ་ཆེ་དང་ཐམ་ག་བཅས་པ་རྩིས་སྤྲད་བྱས།
དེ་ནས་མི་རིང་བར་ཨུ་རུ་སུ་སུའུ་ཝཱའེ་ཨེ་རྒྱལ་ཡོངས་མི་དམངས་འཐུས་མི་ཚོགས་ཆེན་ཐེངས་གཉིས་པ་དེ་བསྐོང་ཚོགས་བྱས། ཚོགས་ཆེན་དེའི་ཐོག་ལེ་ཉིན་གྱིས་ལྗགས་རྩོམ་གནང་བའི་བཟོ་ཞིང་དམག་གསུམ་གྱི་བསྒྲགས་གཏམ་གྲོས་འཆར་བཏོན་པ་དེར་གྲོས་འཆམ་བྱུང་། རྒྱལ་ཡོངས་ཚོགས་ཆེན་ཐོག་འོས་འདེམས་ཀྱི་ལམ་ནས། ལེ་ཉིན་ཨུ་རུ་སུའི་རྒྱལ་སྲིད་སྤྱི་ཁྱབ་ཁང་གི་གཙོ་འཛིན་བདམས་འཐོན་བྱུང་། ཁོང་གིས་ཚོགས་ཆེན་དེའི་ཐོག་མཛམ་གླིང་ཐོག་སྤྱི་ཚོགས་རིང་ལུགས་ཀྱི་སྤྱི་མཐུན་རྒྱལ་ཁབ་དང་པོ་དེ་གསར་འཛུགས་བྱས་པའི་བསྒྲགས་གཏམ་སྤེལ།
རང་ཉིད་ཀྱི་ལམ་སྟོན་འོག་ནས་ཨུ་རུ་སུ་སྤྱི་ཚོགས་རིང་ལུགས་ཀྱི་རྩ་ཁྲིམས་དང་བཅའ་ཁྲིམས་གསར་བཟོ་ཐོག་རང་ཉིད་དངོས་ཀྱིས་ཁྲིམས་ཡིག་གི་གནད་དོན་ཆུང་ཚགས་ལའང་ཧ་ཅང་བརྩི་བཀུར་བྱེད།
སྤྱི་ལོ་༡༩༡༨ལོའི་དཔྱིད་ཀར་སུའུ་ཝཱའེ་ཨེ་ཨུ་རུ་སུའི་སྲིད་གཞུང་ལྟེ་བ་དེ་རྒྱལ་ས་རྙིང་པ་མཱོ་སེ་ཁའོ་ལ་སྤོས། གསར་འཛུགས་བྱས་མ་ཐག་པའི་སྲིད་གཞུང་གི་གོང་འོག་གཞུང་འཛིན་ལས་བྱེད་པ་ཚོས་དྲག་སྤྱོད་དང་གདུག་རྩུབ་ཆེན་པོའི་བྱ་སྤྱོད་ལ་སྐྱོན་བརྗོད་དང་ལེགས་བཅོས་གནང་།
སྤྱི་ལོ་༡༩༢༤ ལོར་ཨུ་རུ་སུ་རྒྱལ་ས་མའོ་སེ་ཁའོ་ལ་སྐུ་ཚེའི་འཕེན་པ་ཡོངས་སུ་རྫོགས་ཤིང་། སྐབས་དེར་ཁོང་དགུང་ལོ་ལྔ་བཅུ་ང་བཞི་ལ་ཕེབས་ཡོད།
(བེ་རི་འཇིགས་མེད་ཀྱིས་དོན་བསྒྱུར་བྱས།)
གློ་བོར་བསྐྱོད་པའི་ཟིན་ཐོ་
སྤྱི་ལོ་༢༠༡༧ ལོའི་ཟླ་༣ ཚེས་༢༤ ཉིན་བལ་ཡུལ་ནས་མཁའ་ལམ་ཐོག་སྐར་མ་བཞི་བཅུ་ཙམ་འགྲུལ་བཞུད་ཀྱིས་(བལ་ཡུལ་མི་སེར་ལ་རྒྱལ་ས་ཀ་ཐ་མནྜུ་ནས་པོག་རའི་བར་གནམ་གྲུའི་གླ་ཆ་༣༥༠༠ཡིན། དེ་མིན་རྒྱ་གར་བ་དང་ཕྱི་རྒྱལ་བ་ལ་གོང་ཚད་འདྲ་མིན་འདུག)པོག་རར་འབྱོར། པོག་ར་ནི་ས་ཆ་མཛེས་སྡུག་ལྡན་ཞིང་ཡིད་དུ་འོང་བ་ཞིག་ཡོད་ཅིང་། བལ་ཡུལ་རྒྱལ་ཁབ་ཀྱི་ཡུལ་སྐོར་སྤྲོ་འཁྱམ་ས་གནས་གལ་ཆེ་བ་ཞིག་ཀྱང་ཡིན་མོད། པོག་ར་ནས་གོམ་པ་བརྒྱབ་ཏེ་ཉིན་གསུམ་ཙམ་འགྲུལ་བཞུད་བགྱིས་ཚེ་བལ་ཡུལ་གྱི་གངས་རི་གྲགས་ཆེན་ཨར་ན་པུར་ན་དང་མ་ཚ་པུ་ཙར་སོགས་ལ་བསྐྱོད་ཐུབ་ལ། ཡང་འཕྲུལ་རྟ་དང་སྣུམ་འཁོར་ཆུང་བ་བཞོན་ཏེ་ཆུ་ཚོད་གཅིག་ཙམ་རིང་བསྐྱོད་ན་གངས་རི་མང་པོར་རྒྱང་ལྟ་བྱེད་ཐུབ། དེ་བཞིན་བལ་ཡུལ་ནང་གི་གྲགས་ཆེ་བའི་མཚོ་ལྔ་ཙམ་ཡོད་པའི་ཁྲོད་ནས་བལ་སྐད་དུ་(ཕེ་ཝ་ཏལ)འབོད་པའི་མཚོ་དེ་ཡང་པོག་རར་ཡོད་པ་ཡིན།
སྤྱི་ཚེས་ ༢༥ ༢༦ ཉིན་གཉིས་ཀྱི་རིང་པོག་རར་བསྡད་ནས་སྲང་ལམ་ཡོད་ཚད་མྱུལ། དངོས་གནས་ཡུལ་སྐོར་སྤྲོ་འཁྱམ་པའི་ས་ཆ་རེད་འདུག་ཨ་སྙམ་པའི་ཚོར་བ་སྟེར་ཐུབ་པ་ཞིག་ལ། དགོང་མོ་གློག་འོད་ཆེམ་ཆེམ་སྐབས་མགོ་སེར་ནག་སྣ་ཚོགས་བྲེལ་བ་འཚུབ་འཚུབ་ཀྱིས་སྤྲོ་འཁྱམ་གྱི་དབྱིངས་ན་ལྡིང་གིན་འདུག ཕར་བལྟས་ཚོད་ལ་ས་ཆ་འདི་བལ་ཡུལ་གྱི་ས་ཆ་ཡིན་ནམ། ང་རང་བལ་ཡུལ་ལ་ཡོད་དམ་སྙམ་པའི་ཚོར་བ་རེའང་སྐྱེས་བ་ངོ་མ་ཡ་མཚན་རེད། མཚན་མོ་གློག་འོད་ཀྱི་མདངས་དང་ལྡན་པའི་མཚོ་འགྲམ་གྱི་འཁོར་ཡུག་ལ་ཧ་ཅང་མཛེས་སྡུག་ལྡན་ཞིང་སྤྲོ་སྣང་གིས་ཕྱུག ཚོང་ཁང་དང་ཟ་ཁང་ཕལ་ཆེ་བའི་ཕྱི་ནང་གི་བཀོད་པ་ནི་ངོ་མ་ཡིད་དུ་འོང་བ་ཁོ་ན་འདུག
ངའི་རོགས་པ་རྫ་སྐྱེས་ཕུར་བ་ངེད་གཉིས་ཀར་ལས་དོན་ཙག་ཙིག་ཡོད་པ་དང་སྣུམ་འཁོར་ལ་དཀའ་ངལ་ཆེ་བར་བསམ་ནས་པོག་ར་ནས་རྫོང་གསམ་(ཡུལ་སྐད་དུ་གསམ་པ་ནི་གསར་བར་གོ གཤམ་ནས་ཡུལ་སྐད་ལྟར་གསམ་པ་འབྲི་རྒྱུ་ཡིན)བར་གནམ་གྲུར་འགྲོ་རྒྱུ་ཐག་བཅད་མོད་དེ། འགྲིམ་འགྲུལ་ལས་ཁུངས་གང་ལ་སོང་ཡང་ངེད་གཉིས་ལ་སྤྱི་ཚེས་༢༦ཉིན་གནམ་གྲུ་མ་ཐོབ། འགྲིམ་འགྲུལ་ལས་ཁུངས་ནས་ལས་ཁུངས་ལྟེ་བར་ཁ་པར་བརྒྱུད་འདྲི་བརྩད་སྐབས་” dollar རེད་དང་ Nepaliརེད་”ཅེས་འདྲི། Nepali རེད་ལབ་མ་ཐག་མི་འདུག མི་འདུག སྐུབ་སྟེགས་སྟོང་པ་མི་འདུག་ཟེར་ནས་ཉིན་གཅིག་གི་དུས་ཚོད་དེ་ལྟར་རྫོགས། མཐར་གྲོགས་འགྱུར་མེད་རིག་འཛིན་ལ་ཁོའི་གཉེན་ཉེ་པོག་ར་ན་ཡོད་པ་ཁོང་ལ་འབྲེལ་གཏུག་གིས་གནམ་གྲུ་ཐོབ་ཐབས་རེ་ཞུས་ཀྱིས་སྐུབ་སྟེགས་ཐོབ་ཙམ་བྱུང་།
སྤྱི་ཚེས་ ༢༧ ཉིན་པོག་ར་ནས་རྫོང་གསམ་བར་གནམ་གྲུར་བསྐྱོད། པོག་ར་ནས་རྫོང་གསམ་བར་སྣུམ་འཁོར་ལ་སོང་ན་ཆུ་ཚོད་དྲུག་ཙམ་ཐོགས་པ་དང་གླ་ཆ་སྒོར་མོ་༡༥༠༠ནས་༢༠༠༠བར་ཅི་རིགས་འདུག གནམ་གྲུར་སྐར་མ་བཅོ་བརྒྱད་བཅུ་དགུའི་རིང་འབྱོར་ཐུབ་ལ། བལ་ཡུལ་མི་སེར་ཚོས་ནེ་སྒོར་༣༥༠༠ནས་༤༠༠༠བར་འཛིན་ཉོ་ཐུབ། དེ་མིན་རྒྱ་གར་བ་དང་ཕྱི་གླིང་གི་ཡུལ་སྐོར་བ་དག་ལ་གོང་ཚད་ཅུང་མཐོ་དམའ་འདུག
གློ་བོ་སྟེ་དབྱིན་སྐད་དུ་(Mustang)ནི་བལ་ཡུལ་རྒྱལ་ཁབ་ལ་མངའ་སྡེ་བཅུ་བཞི་དང་རྫོང་དོན་ལྔ་ཡོད་པའི་ཁོངས་ཀྱི་རྫོང་སྡེ་ཞིག་ཡིན་ལ། དྷ་ཝ་ལ་གྷི་རི་(Dhawalagiri )མངའ་སྡེའི་ཁོངས་སུ་གཏོགས། རྫོང་གསམ་པ་(Jomsom)ནི་གཡས་གཡོན་གཉིས་ལ་རི་བོས་མཐའ་བསྐོར་བའི་ལུང་གཤོངས་ཤིག་ན་ཆགས་ཡོད་ལ་གློ་བོ་(Mustang)རྫོང་གི་ལྟེ་གནས་དེ་ཡིན། གློ་བོ་སྟོད་སྨད་ས་ཆའི་རྒྱ་ཁྱོན་ནི་སྤྱི་ལེ་༣༥༧༣ཡོད་འདུག རྫོང་གསམ་ནས་ཆུ་ཚོད་གཅིག་ཙམ་གྱི་རིང་སྣུམ་འཁོར་ལ་བསྐྱོད་ཚེ་ཧིན་དྷུ་བ་དང་ནང་པ་གཉིས་ཀའི་གནས་རྩ་ཆེན་དུ་བརྩི་བའི་ཆུ་མིག་བརྒྱ་རྩར་(Muktinath)འབྱོར་ཐུབ། གློ་བོ་ལ་སྟོད་སྨད་(Upper Mustang-Lower Mustang)གཉིས་སུ་ཕྱེས་ཡོད། ནང་གསེས་ཕྱེས་ན་གློ་བོ་སྟོད་སྨད་གཉིས་དང་ཐགས་ཀྱི་ཡུལ་(དེང་སྐབས་མང་ཆེ་བས་ཐ་ཀ་ལི་འབོད)བཅས་གསུམ་ཡོད་མོད།
རྫོང་གསམ་པ་ནས་སྣུམ་འཁོར་རྒྱུད་ཆུ་ཚོད་གཅིག་དང་ཕྱེད་ཙམ་གྱི་བར་ཐག་ན་ཡོད་པའི་བཀག་སྡེ་བ་ནི་གློ་བོ་སྟོད་སྨད་གཉིས་ཀྱི་ས་མཚམས་དེ་ཡིན། དེ་ཡང་གློ་བོ་སྟོད་ལ་ས་གནས་བདུན་ཡོད་དེ། དགའ་མི། གློ་སྨོན་ཐང་། རྩྭ་རང་། མཚོ་ཤར། མཚོ་ནུབ། ཟུར་ཁང་བཅས་ཡིན། ས་བབ་མཐོ་ཚད་ཀྱི་ཨང་རིམ་ནི་ ༢༥༦༧ ཡིན། གློ་བོ་སྨད་ཡུལ་ཚོ་བཅུ་གཉིས། ཐ་ཀ་ལི་ཡུལ་ཚོ་ལྔ་བཅས་ཡོད་ཅིང་། (ཡུལ་སྡེའི་མིང་རྣམ་ཞིབ་ཕྲ་མ་ཤེས་པས་འབྲི་ཐབས་བྲལ།) སྤྱི་ལོ་ ༢༠༡༡ ལོའི་མི་གྲངས་ཐོ་བཀོད་གཞིར་བཞག་ན་གློ་བོར་མི་འབོར་གྲངས་ ༡༣༤༥༢ ཡོད་འདུག གློ་བོ་སྟོད་ནི་མངའ་རིས་འབྲོང་པ་རྫོང་གི་ཤར་ནུབ་དང་ནུབ་བྱང་གི་ཕྱོགས་ལ་གནས་ཡོད་ལ། དེ་བཞིན་གློ་བོ་སྨད་ནི་སྙེ་ཤང་དང་དོལ་པོའི་བྱང་ཤར་ཕྱོགས་ལ་ཁེལ་བར་གྲགས། ཡུལ་སྡེ་ཕལ་ཆེ་བ་གཙང་པོའི་ཕར་རི་ཚུར་རིའི་ངོས་ལ་ཆགས་ཡོད་སྟབས་མཚོ་ཤར་སྡེ་བ་བར་དུ་བསྐོར་བསྐྱོད་གྱིས་ཚེ་མཐོང་ཐུབ། མི་རྣམ་ཆོས་ལ་དད་ཅིང་ཡ་རབས་ཀྱི་ངང་རྒྱུད་ངང་རྒྱུད་བཟང་བ་ཁོ་ནར་འདུག་ལ་ན་ཚོད་དར་ཡོལ་གྲས་རྣམས་ཞོགས་པ་ལངས་ནས་ཞལ་འདོན་གྱི་གདངས་དང་སྦྲགས་ལས་ཀ་ཚག་དིང་ངེར་འགོ་འཛུགས་ཀྱི་འདུག ཕར་བལྟས་ཚོད་ལ་ཚུ་སྡེ་བ་ཡན་ཆད་གློ་བོའི་སྐད་བཀོལ་སྤྱོད་མཁན་མང་བ་དང་མན་ཆད་ལ་ཉུང་བ་ཡོད་སྣང་ཡང་ཤར། འཛམ་གླིང་ཡུལ་གྲུ་གང་ས་ནས་ཡུལ་སྐོར་བ་ཧ་ཅང་མང་པོ་ཞིག་གློ་བོ་ཡུལ་གྱི་རང་བྱུང་མཛེས་སྡུག་དང་དགོན་པ་རྙིང་པ་སོགས་ཤར་ཕྱོགས་པའི་རིག་གཞུང་ལ་རྒྱུས་ལོན་ཆེད་བསྐྱོད་ཀྱིན་པ་རེད།
དམིགས་བསལ་གློ་བོ་སྟོད་ཀྱི་ཕུག་པ་དག་ནས་གནའ་བོའི་དངོས་རྫས་མང་པོ་རྙེད་དང་རྙེད་མུས་དེར་ནུབ་ཕྱོགས་པ་ཚོས་དོ་སྣང་དམིགས་བསལ་བྱེད་མུས་སུ་སྣང་། ལོ་ངོ་འགའ་ཡི་སྔོན་དུ་ཨ་རི་བ་ཡུལ་སྐོར་ཁག་གཅིག་ལ་གློ་བོ་སྟོད་ཀྱི་ཕུག་པ་ཞིག་ནས་མིའི་རུས་པ་མགོ་མཇུག་ཆ་ཚང་བ་ཞིག་རྙེད་ནས་དེང་སྐབས་དབྱིང་ལནྜ་གྱི་འགྲེམ་སྟོན་ཁང་ཞིག་ན་ཡོད་འདུག དེ་མིན་ཅ་དངོས་རྙིང་པ་གསར་དུ་རྙེད་པ་མི་ཉུང་བ་ཞིག་ཚུ་སྡེ་བར་ཡོད་སྐད་ཀྱང་མཆིས། གནའ་རྫས་ཞིབ་མཇུག་པ་ཚོས་རུས་པ་དེ་དག་ལོ་ངོ་གཅིག་སྟོང་བརྒྱད་བརྒྱ་དགུ་བརྒྱ་སོང་ཡོད་པ་ངོས་འཛིན་གྱིན་ཡོད་སྐོར་ལ་གཞིགས་ན་ཧི་མ་ལ་ཡའི་ས་ཁུལ་ལ་འགྲོ་བ་མི་གནས་སྡོད་བྱེད་འགོ་ཚུགས་ནས་ལོ་དུ་ཙམ་སོང་ཡོད་མེད་ཀྱང་ཚོད་དཔག་བྱེད་ཐུབ།
རྫོང་གསམ་ནས་མཚོ་ཤར་བར་འགྲུལ་སྐྱེལ་སྣུམ་འཁོར་འདུག་ལ་སྣུམ་འཁོར་གྱི་གླུ་སྐད་དང་ལྷན་འགྲུལ་བ་ཚོ་མགོ་དང་གཟུགས་པོ་ཕར་གཡོ་ཚུར་གཡུག་གིས་གར་འཁྲབ་བཞིན་འགྲོ་བ་ཡིན། སྤྱི་ཚེས་ ༢༧ ཉིན་རྒྱབ་ལ་རྫོང་གསམ་ནས་ཚུ་སྡེ་བའི་བར་བསྐྱོད། བར་ཐག་སྣུམ་འཁོར་ལ་ཆུ་ཚོད་གཉིས་ཙམ་ཐོགས། ཚུ་ཡུལ་སྡེ་གསུམ་ཡོད་ལ་སྡེ་བའི་ཕར་ངོས་དེར་རི་དམར་བོ་བརྗིད་ཆེ་བ་ཞིག་ཡོད་པ་དེའི་སྐེད་ཡོད་ཚད་ཕུག་པས་ཁེངས་ཡོད། གནའ་བོའི་མི་རྣམ་ཕུག་པར་བསྡད་པའི་བདེན་དཔང་ཡང་མང་དག་ཅིག་རྙེད་ཡོད་ཅིང་། ཕྱི་གླིང་གི་ཡུལ་སྐོར་བ་ཚོས་གཅིག་ནས་གཅིག་བརྒྱུད་ཀྱིས་གནས་ཚུལ་ཤེས་གསལ་ལྟར་དོ་སྣང་ལྷག་ཏུ་བྱེད། དེང་སྐབས་ཚུ་སྡེ་བ་ནི་གློ་སྨོན་དང་རྫོང་གསམ་བར་གྱི་འགྲུལ་སྐྱེལ་སྣུམ་ཁོར་གྱི་ལས་ཁུངས་ལྟེ་བ་ཞིག་ཀྱང་ཡིན། དགོང་མོ་མགྲོན་ཁང་བདག་པོ་དང་གློ་བོའི་སྐོར་ལ་ཁ་བརྡ་གང་མང་ཞིག་བྱས།
སྤྱི་ཚེས་ ༢༨ ཉིན་ཚུ་སྡེ་བ་ནས་ས་དམར་བར་བསྐྱོད། རི་འདེབས་ཀྱི་སྣུམ་ལམ་ཀྱག་ཀྱོག་དེས་སེམས་ལ་དངངས་སྐྲག་གིས་སེམས་པ་ཚ་ཟིང་ཟིང་བྱེད་ཀྱང་སྣུམ་ཁོར་གྱི་གླུ་སྐད་དེས་དབུགས་རིང་ཡར་ཡར་འཐེན་བཞིན་སོང་། ས་དམར་སྡེ་བའི་གཡོན་ཕྱོགས་རི་སྨུག་པོ་དེའི་འོག་འདབས་ན་ཅུང་གཞི་ཟེར་བའི་གུ་རུ་པདྨ་འབྱུང་གནས་ཀྱི་གནས་རི་གྲགས་ཆེན་ཞིག་ཡོད་སྐད།
སྤྱི་ཚེས་ ༢༩ ཉིན་ས་དམར་ནས་སྨོན་ཐང་ལ་བསྐྱོད། སྣུམ་འཁོར་ལ་ཆུ་ཚོད་བཞི་དང་ལྔའི་བར་ལ་ས་དམར་ནས་སྨོན་ཐང་བར་བསྐྱོད་ཐུབ། སྨོན་ཐང་དུ་སྣུམ་འཁོར་ལས་བབས་མ་ཐག་ཏུ་བཟང་མོ་སྡེ་བར་ཁྱུག་ཙམ་མཐོང་བའི་བུ་མོ་འགའ་ཞིག་འདུག་པ་དེ་དག་དང་འཕྲད་བྱུང་ལ། བུ་མོ་གཅིག་གིས་བློ་སེམས་དཀར་བོས་ང་ཕྲེང་དཀར་སྡེ་བ་ནས་ཡིན། སང་ཉིན་ངེད་ཀྱི་ནང་ལ་ཤོག་ཨ་ཟེར་ནས་བོས་བྱུང་ཡང་ཁོམ་པ་མ་བྱུང་། སྨོན་ཐང་ནི་གློ་བོ་ས་གནས་ཀྱི་ཡུལ་སྐོར་ལྟེ་གནས་གཙོ་བོ་དེ་ཡིན་ཞིང་། དེ་གར་གློ་བོ་རྒྱལ་པོའི་རྒྱལ་ཁང་དང་། དུས་རབས་བཅུ་གསུམ་གྱི་ལོ་རབས་བརྒྱད་ཅུའི་ནང་བྱོན་པའི་གློ་བོ་ཆོས་རྒྱལ་ཐོག་མ་ཨ་མ་དཔལ་དང་ཁོང་གི་སྲས་རྒྱལ་རབས་གཉིས་པ་ཨ་མགོན་བཟང་པོས་བཞེངས་པའི་བྱམ་ཆེན་དགོན་དང་། ཐུབ་ཆེན་དགོན། དེ་བཞིན་གཡུང་དྲུང་བོན་གྱི་གླུ་དྲག་དགོན། དུས་རབས་བརྒྱད་པའི་ནང་གུ་རུ་པདྨ་འབྱུང་གནས་ཀྱི་བསམ་ཡས་མ་བཞེངས་སྔོན་དུ་བཞེངས་པར་གྲགས་པའི་གར་དགོན་པ་སོགས་དགོན་པ་བྱིན་ཆེན་ཧ་ཅང་མང་པོ་ཞིག་མཇལ་རྒྱུ་ཡོད།
གློ་བོ་རྒྱལ་པོ་ཨ་མ་དཔལ་གྱི་རྒྱལ་ཁང་ཐོག་མར་གྲགས་པའི་ཁང་ཤུལ་ད་ལྟའང་སྨོན་ཐང་དང་མཚོ་ཤར་བར་གྱི་རི་བོ་ཟླུམ་པོ་དེའི་རྩེར་འདུག དེ་བཞིན་རྩྭ་རང་དང་། མཚོ་ཤར་བཅས་ལ་རྒྱལ་ཁང་ད་ལྟའང་ཡོད། ཇོ་མོ་གླང་མའི་མགྲོན་ཁང་གི་བདག་པོ་བཟང་པོས་བཤད་དོན་ལ། སྔོན་ཆད་སྨོན་ཐང་ལ་གློ་བོ་རྒྱལ་པོའི་ཞབས་ཞུ་བ་མང་ཚོགས་སྡེ་ཚན་མང་དག་ཅིག་ཡོད་དེ། ཤིང་འབུལ་མཁན་དང་། ཡོས་བརྔོ་རྩམ་བཟོ་བ་སོགས་ཡོད་ལ་དེ་དག་སོ་སོའི་ལས་ལ་དཔགས་པའི་གླ་ཕོགས་ཀྱང་ཡོད་འདུག དེ་བཞིན་མང་ཚོགས་ལ་སྡེ་ཚན་ཕྱེས་ནས་སྡོད་ཁང་ལ་མཚོན་ན་རིགས་དམན་པ་ཚོས་ཁང་པ་ཐོག་བརྩེགས་གཅིག་ལས་རྒྱག་མི་ཆོག་པ་དང་། མང་ཚོགས་དཀྱུས་མ་ཚོས་ཁང་པ་ཐོག་བརྩེགས་གཉིས་བཟོ་ཆོག་པ། ས་གནས་ཀྱི་འགོ་ཁྲིད་ཚོའི་ཁང་པའི་ཕྱི་ལ་མཛེས་བཟོ་ཆོག་པ་ལས་དེ་མིན་ལ་མི་ཆོག་པ་སོགས་ཀྱི་ལམ་ལུགས་ཡོད་པས་གྲོང་མི་ཚོའི་སྐོར་ལ་སྡོད་ཁང་གིས་ཀྱང་འགྲེལ་བཤད་རྒྱག་ཐུབ་ཟེར།
unnamed-10སྤྱི་ཚེས་ ༣༠ ཉིན་སྨོན་ཐང་ནས་མཚོ་ཤར་ལ་བསྐྱོད། མཚོ་ཤར་ནི་གློ་བོ་སྟོད་ཀྱི་ས་བབ་མཐོ་ཤོས་ཀྱི་ཡུལ་སྡེ་ཞིག་ཡིན། དེར་རྙིང་མའི་དགོན་རྙིང་གཅིག་དང་ས་སྐྱའི་དགོན་པ་གཅིག ཡུལ་མི་ཚོས་རྫོང་འབོད་པའི་རི་ཁུག་གཅིག་ན་མིས་བཟོས་པའི་བྲག་ཕུག་ཡ་མཚན་ཅན་ཧ་ཅང་མང་པོ་ཞིག་ཀྱང་མཐོང་ཐུབ། གོ་ཐོས་ལྟར་ན་བྲག་ཕུག་བརྒྱ་དང་བརྒྱད་ཡོད་པ་དང་། སྔོན་མ་དམག་འཁྲུག་སྐབས་ཡིབ་ནས་སྡོད་སའི་ཆེད་དུ་བཟོས་པ་ཡིན་སྐད། གང་ལྟར་བྲག་ཕུག་ནང་མི་རྒྱུན་རིང་བསྡད་པའི་དན་དཔང་ལ་དུ་བ་དང་། ས་གཞིའི་རྡོ་ཟད་པོ་བཅས་ལས་དཔོག་ཐུབ། མཚོ་ཤར་ནས་བལྟས་ན་གློ་བོ་སྨོན་ཐང་ཕྱོགས་སོགས་ནི་ཧ་ཅང་མཛེས་སྡུག་ལྡན་པ་ཞིག་སྟེ། མཐའ་ཀུན་གངས་རི་རྭ་བས་ལེགས་པར་བསྐོར་ཞིང་། དབུས་ནས་དལ་གྱིས་རྒྱུ་བའི་གཙང་པོ། སྔོ་ཞིང་དྭངས་པའི་ནམ་མཁར་སྤྲིན་དཀར་ལང་ལིང་དུ་རྒྱུ་བ་བཅས་མཐོང་དུས་ཁྱེད་ཀྱིས་སེམས་ལའང་བདེ་བ་བླ་མེད་ཅིག་སྟེར་བར་གདོན་མི་ཟ།
མཚོ་ཤར་གྱི་བུ་མོ་བཀྲ་ཤིས་དབང་མོས་“ཤར་རྡོ་རྗེ་བྲག་རི་ལ་”ཞེས་པའི་དཀྲོལ་ལེན་དེ་དང་སྨོན་ཐང་གི་རྒད་པོ་བཀྲ་ཤིས་ཀྱིས་“་གངས་དང་སེངྒེ་དབར་ལ་”ཞེས་པའི་གླུ་དབྱངས་དེས་ངའི་ཕ་ཡུལ་གྱི་དམངས་གླུ་ལ་ཡང་ལན་གཅིག་ཕྱིར་འདང་རྒྱག་ཏུ་བཅུག དོན་དངོས་སུ་ངའི་ཕ་ཡུལ་གྱི་དམངས་གླུ་ཟེར་བ་དེ་ཧམ་པ་ཚ་དྲགས་པ་འདྲ། གློ་བོ་དང་། དོལ་པོ། ནུབ་རི། སྙེ་ཤང་། ཤར་བ། འུམ་ལ་སོགས་ང་ཚོར་ཐུན་མོང་གི་དམངས་གླུ་ཡོད་པ་བཞིན་ཡུལ་སྲོལ་གོམས་གཤིས་མང་ཆེ་བ་གཅིག་མཚུངས་ཡིན། དོན་དངོས་སུ་རྒྱ་གར་མངའ་ཁོངས་ཀྱི་མོན་ལ་དྭགས་སོགས་ང་ཚོ་མི་རིགས་གཅིག་ཡིན་པ་ཐུན་མོང་གི་རིག་གཞུང་གོམས་སྲོལ་དེ་དག་གིས་གསལ་སྟོན་བྱས་འོང་བ་ཡིན། འོན་ཀྱང་འུ་ཅག་ཁ་འཐོར་གྱི་རང་བཞིན་དུ་གནས་ཡོད་སྟབས་ཕན་ཚུན་དབར་ལ་རྒྱུས་མངའ་ཞན། དོ་སྣང་ཅན་ཚོ་ལས་ས་གནས་སྡེ་ཚན་གྱི་མིང་ཙམ་ཡང་མི་ཤེས་པར་སྣང་།
སྤྱི་ཚེས་ ༣༡ ཉིན་གློ་སྨོན་ཐང་ནས་ཞོགས་པ་ཆུ་ཚོད་བརྒྱད་པ་ལ་རྡོག་ཐོན་གྱིས་དགོང་མོ་ཆུ་ཚོད་བཞི་བ་ཙམ་རྫོང་གསམ་དུ་འབྱོར། ས་གནས་ཀྱི་སྣུམ་འཁོར་རིན་འབབ་གློ་སྨོན་ཐང་ནས་ཚུ་སྡེ་བ་བར་མི་རེར་ནེ་སྒོར་ ༡༥༠༠ རེ་དང་། ཚུ་ནས་རྫོང་གསམ་བར་མི་རེར་ནེ་སྒོར་ ༤༠༠ རེ་ཡིན་འདུག འགྲུལ་རོགས་རྒན་པོ་དེས་བཤད་དོན་ལ། སྔོན་མ་ང་ཚོས་རྫོང་གསམ་ནས་སྨོན་ཐང་ཉིན་ལྔ་དྲུག་ཙམ་མཁྲེས་པོ་ཁུར་ནས་འགྲོ་མྱོང་ཞིང་ལྷམ་སོགས་གྱོན་པ་བཟང་པོ་མེད་སྟབས་མིག་ཆུ་ཤོར་བ་གྲངས་ཀྱིས་ག་ལ་ལང་། དེང་སང་སྐྱིད་པོ་རེད་ཟེར།
༡༧༤༩ལོ།
༡༧༤༩ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཅཱོན་བུ་རི།
ཅཱོན་བུ་རི་(ชลบุรี)ནི་ཐའེ་ལེན་གྱི་གྲོང་རྡལ་ཞིག་རེད།
རྒན་གྱའི་བྲག་དཀར་
རྒན་གྱའི་བྲག་དཀར་
བྲག་དཀར་གནས་ཁང་ནི། ས་གནས་ད་ལྟའི་ཀན་ལྷོའི་བསང་ཆུ་རྫོང་རྒན་གྱ་ཞང་བྲག་དཀར་དགོན་པ་ནས་སྤྱི་ལེ་གཅིག་གི་ལམ་དང་རྫོང་ནས་སྤྱི་ལེ་བཞི་བཅུ་བརྒྱུད་མཐར་གནས་འདི་ལ་ཐོན་ཐུབ།
བྲག་དཀར་གནས་ཁང་ནི་དུས་རབས་བརྒྱད་པ་སྤྱི་ལོ་༧༧༥ཡས་མས་སུ་རྒྱ་གར་གྱི་སློབ་དཔོན་པད་མ་འབྱུང་གནས་ཀྱིས་གནས་སྒོ་ཕྱེས་ཏེ་བྱིན་གྱིས་བརླབས།
སྤྱི་ལོ་༡༢༦༥ལོ་ཡས་མས་སུ་འགྲོ་མགོན་འཕགས་པས་གནས་སྒོ་ཇེ་གསལ་དུ་བཏང་།
རྗེ་ཙོང་ཁ་བའི་བླ་མའི་བླ་མ་ཏ་དབོན་གཞོན་ནུ་སེང་གེས་སླར་ཡང་གནས་སྒོ་ཕྱེ་བ་དང་ཆབས་གཅིག་ཏུ་དགོན་པ་བཏབ་པས་དགེ་འདུན་ཁྲི་ཕྲག་འདུས་པ་དང་།
སྔགས་པ་ཕུར་ཐོགས་སྟོང་། ཁྱིམ་པ་འབུམ་ཚོགས་པར་ལོ་རྒྱུས་སུ་གསལ།
སྤྱི་ལོ་༡༥༧༦ཡས་མས་སུ་སྟོང་སྐོར་ཡོན་ཏན་རྒྱ་མཚོ་ཕེབས་ཏེ་སྒོམ་སྒྲུབ་གནང་།
པན་ཆེན་བསོད་གྲགས་ཀྱི་སྤྲུལ་སྐུ་བསོད་ནམས་ཡེ་ཤེས་དབང་བོ་ཡང་བྱོན་ཏེ་སྒོམ་སྒྲུབ་གནང་བས།
སློབ་དཔོན་པད་མ་འབྱུང་གནས་དང་། རྗེ་བཙུན་སྒྲོལ་མ། སྤྱན་རས་གཟིགས་རྣམས་གནས་འདིར་མངོན་སུམ་དུ་བཞུགས་པ་མཇལ།
སྤྱི་ལོ་༡༦༣༥ལོར་དབུས་ནས་བྱོན་པའི་སྐྱིད་ཤོད་སྡེ་བ་བསྟན་འཛིན་བློ་བཟང་རྒྱ་མཚོ་ཕེབས་ནས་སྒོམ་སྒྲུབ་གནང་ཞིང་གནས་འདི་བདེ་མཆོག་གི་ཕོ་བྲང་ཡིན་གསུངས།
སྤྱི་ལོ་༡༦༤༠ལོར་རོང་བོའི་གྲུབ་ཆེན་ཆོས་པ་རིན་པོ་ཆེ་བློ་བཟང་བསྟན་པའི་རྒྱལ་མཚན་ཕེབས་ཏེ་སྒོམ་སྒྲུབ་གནང་།
ལོ་འདི་ཡས་མས་སུ་ཀིརྟི་བསྟན་པ་རབ་རྒྱས་བྱོན་ཏེ་གནས་ཁང་གི་རྟེན་གྱི་གཙོ་བོ་འཁོར་ལོ་བདེ་མཆོག་གི་རང་བྱོན་ངོས་འཛིན་གནང་ཞིང་གནས་ཡིག་མཛད།
གསོས་ཁང་ཆོས་རྗེ་(༡༥༥༨/༡༦༤༣)སངས་རྒྱས་རྒྱ་མཚོ་དང་འཁོན་སྟོན་དཔལ་འབྱོར་ལྷུན་འགྲུབ་སོགས་ཀྱི་དངོས་སློབ་གུང་རུ་མཁའ་འགྲོ་མ་བློ་བཟང་ཆོས་སྒྲོན་བྱོན་ནས་སྒོམ་སྒྲུབ་མཛད་དེ་གཏན་བཞུགས་གནང་བས་སྐུ་ཕྲེང་རིམ་བྱོན་ལ་རྒན་གྱའི་མཁའ་འགྲོ་མ་ཞེས་གྲགས་སོ།།
སྤྱི་ལོ་༡༦༦༥ལོར་ཤར་སྐལ་ལྡན་རྒྱ་མཚོ་བྱོན་ནས་སྒོམ་སྒྲུབ་མཛད་སྐབས།
གནས་རིའི་རྩེར་སྤྱན་རས་གཟིགས་དང་།བྲག་ངོས་སུ་བདེ་མཆོག་ལྷ་ཡི་དཀྱིལ་འཁོར།རྡོ་ཕ་བོང་སྟེང་དུ་རྗེ་བཙུན་མི་ལ་དང་།བླ་མ་མར་བ་བཞུགས་པ་མཇལ་ཞིང་།
ཁོང་གི་གསོལ་ཆུ་སྨན་ཆུར་བྱིན་གྱིས་བརླབས།
སྤྱི་ལོ་༡༧༡༠ལོར་ཀུན་མཁྱེན་འཇམ་དབྱངས་བཞད་པའི་རྡོ་རྗེ་བྱོན་ཏེ་གནས་གཟིགས་མཛད་ཅིང་བདེ་མཆོག་གི་ཕོ་བྲང་བཞུགས་པའི་མཁའ་འགྲོ་མའི་གནས་སུ་སྣང་བས་གནས་འདིར་རྒྱུད་གྲྭ་བཙུགས་ན་ལེགས་གསུངས།
སྤྱི་ལོ་༡༧༧༣ལོར་ཐུའུ་བཀན་ཆོས་ཀྱི་ཉི་མ་ཐེངས་དང་པོར་ཕེབས་ཤིང་གནས་གཟིགས་དང་འབྲེལ་ཨོཾ་ཨཱ་སོགས་ཀྱི་རང་བྱོན་ངོས་འཛིན་གནང་།
སྤྱི་ལོ་༡༧༨༣ལོར་ཀུན་མཁྱེན་བསྐལ་བཟང་ཐུབ་བསྟན་དབང་ཕྱུག་བྱོན་ཏེ་སྤྱན་རས་ཕྱག་སྟོང་སྤྱན་སྟོང་དང་ཕུར་བའི་རང་བྱོན་ངོས་འཛིན་གནང་།
སྤྱི་ལོ་༡༨༨༩ལོར་ཞང་སྟོན་བསྟན་པ་རྒྱ་མཚོ་བྱོན་ནས་སྤྱན་རས་གཟིགས་བཅུ་གཅིག་ཞལ་དང་སྒྲོལ་མའི་རང་བྱོན་ངོས་འཛིན་གནང་།
སྤྱི་ལོ་༡༨༩༩ལོར་དཔའ་རིས་འཇིགས་མེད་རབ་གསལ་རྒྱ་མཚོ་བྱོན་ནས་སྒོམ་སྒྲུབ་གནང་བས་མངོན་ཤེས་ཐོབ།
སྤྱི་ལོ་༡༩༥༥ལོར་ཁྲི་གུང་ཐང་དྲུག་པ་ཆེན་པོ་བྱོན་ནས་ཐུགས་སྨོན་གནང་བཞིན་བྲག་ལ་ཕྱག་རྗེས་བཞག་གནང་མཛད།
གཅིག་ཉིན་ཤས་ནས་ཤི་བོར་གྱུར་པས་པགས་པ་སྲིད་གཞུང་གིས་གཞུང་བཞེས་བྱས།
དེའི་རུས་པའི་ཆ་ཤས་དེང་སང་ཡང་དགོན་པའི་ནང་དུ་དྲན་རྟེན་དུ་ཡོད།
ངོ་མཚར་བའི་རང་བྱོན་རྣམས་རེ་རེ་བཞིན་ཞུ་བར་རྔོ་མི་ཐོགས་པས་དགོན་པའི་སྣེ་ཤན་པའི་ངག་ལས་ཤེས་དགོས་སོ།།
གནས་ཁང་ནང་གི་རིང་ཚད་རྨིད༡༥༠༠ཡོད་ལ།
མཐོང་བ་མངོན་གྱུར་བའི་གནས་ཀྱི་མཛེས་ཉམས་ལོངས་སུ་སྤྱོད་པའི་ཆེད་དང་།
དད་ལྡན་སྙིང་ལ་བྱིན་རླབས་འཇོ་བར་བརྟེན།
རྒྱལ་ཁབ་ཕྱི་ནང་གི་ལྟ་སྐོར་བ་དང་།
གནས་མཇལ་བ། ལུས་ངག་ཡིད་གསུམ་དོན་དང་ལྡན་ཆེད་དུ།
དུས་དབྱར་དགུན་སྟོན་དཔྱིད་མེད་པར་ཕྱོགས་རིས་མེད་ཀྱི་སྐུ་མགྲོན་འཚང་ཁ་ཤིག་ཤིག་གིས་ཕེབས་བཞིན་པ་འདིའོ།།།།
༼སྦྲང་ཆར་གྱིས་རྒན་གྱའི་དཀོན་མཆོག་རྒྱ་མཚོའི༼ཡང་དག་རིག་པའི་ངར་སྐད་༽ལས་བཤུས་བཀོད་བྱས།
ཅུམ་ཕཱོན།
ཅུམ་ཕཱོན་(ชุมพร)ནི་ཐའེ་ལེན་གྱི་གྲོང་རྡལ་ཞིག་རེད།
༡༧༤༨ལོ།
༡༧༤༨ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།